ZMLUVA O DIELO NA DODÁVKU SOFTVÉROVÉHO DIELA

uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej aj ako „**ZVO**“), v zmysle § 536 a nasl. zákona č. 513/1991 Zb. Obchodného zákonníka, v znení neskorších predpisov (ďalej aj ako „**Obchodný zákonník**“) a § 65 a nasl. zákona č. 185/2015 Z. z. Autorského zákona, v znení neskorších predpisov

(ďalej len „**Zmluva o dielo**“)

medzi:

Obchodné meno: **Letové prevádzkové služby Slovenskej republiky, štátny podnik, (v skratke „LPS SR, š. p.“)**

Sídlo: Ivanská cesta 93, 823 07 Bratislava

Zastúpený: JUDr. Miroslav Boháč, riaditeľ

Obchodný register: Mestský súd Bratislava III

Oddiel: Pš

Vložka číslo: 418/B

IČO: 35 778 458

DIČ: 2020244699

IČ DPH: SK2020244699

Bankové spojenie: Tatra banka a.s., pobočka Galvaniho 2/B, Bratislava

Číslo účtu: 2620340750/1100

IBAN: SK81 1100 0000 0026 2034 0750

SWIFT code: TATRSKBX

(ďalej len „**Objednávateľ**“)

a

Obchodné meno: **[zhotoviteľ]**

Sídlo: [sídlo]

IČO: [●]

IČ DPH: [●]

Osoba oprávnená konať: [●]

Registrácia: Obchodný register Okresného súdu [●], oddiel [●], vložka č.: [●]

Bankové spojenie (názov banky): [●]

Číslo účtu: [●]

Kód banky: [●]

IBAN/SWIFT: [●]

(ďalej len „**Zhotoviteľ**“)

(Objednávateľ a Zhotoviteľ ďalej spoločne aj „**Zmluvné strany**“)

PREAMBULA

* 1. Objednávateľ potrebuje zabezpečiť vytvorenie, dodanie a implementáciu Podnikového informačného systému (ERP systém), ktorý je považovaný za dielo vytvorené na základe tejto Zmluvy o dielo a uplatňuje sa naň príslušná platná a účinná legislatíva Slovenskej republiky.
  2. Účelom tejto Zmluvy o dielo je vytvorenie, dodanie a implementácia Podnikového informačného systému (ERP systém), ktorý bude v plnom rozsahu zodpovedať všetkým funkčným, technickým a legislatívnym požiadavkám Objednávateľa (ku dňu podpisu tejto Zmluvy o dielo) uvedeným v tejto Zmluve o dielo a v súťažných podkladoch Verejného obstarávania (ako je definované nižšie), a bude slúžiť na podporu a riadenie podnikových procesov Objednávateľa, vrátane finančného účtovníctva, vnútropodnikového manažérskeho účtovníctva (kontrolingu), zásob a skladov, odbytu, reportingu (manažérskeho a operatívneho), bázy a integrácie na informačné systémy tretích strán.
  3. Objednávateľ vyhlásil verejné obstarávanie prostredníctvom verejnej súťaže v zmysle § 91 ZVO v nadväznosti na § 66 ZVO na obstaranie zákazky s názvom ***[●]*** vyhlásenú oznámením o vyhlásení verejného obstarávania uverejneným vo Vestníku verejného obstarávania č. [●] dňa [●] pod značkou [●], ktorej predmetom je aj realizácia diela na základe tejto Zmluvy o dielo (ďalej len „**Verejné obstarávanie**“).
  4. Úspešným uchádzačom vo Verejnom obstarávaní sa stal Zhotoviteľ.
  5. Zmluvné strany, vedomé si svojich záväzkov obsiahnutých v tejto Zmluve o dielo a s úmyslom byť touto Zmluvou o dielo viazané, dohodli sa na jej uzatvorení v nasledujúcom znení:

1. DEFINÍCIE POJMOV
   1. Zmluvné strany sa dohodli, že pojmy s veľkým začiatočným písmenom majú nasledovný význam:
      1. „**Programové vybavenie**“ znamená počítačový program, softvér, ktorý je súčasťou plnenia tejto Zmluvy o dielo a je dodaný v rámci plnenia Zhotoviteľom, vrátane súvisiacej dokumentácie, implementácie a naplnenia dátami.
      2. „**Dielo**“ tiež „**Informačný systém**“ je informačný systém [●], ktorý je vytvorený na základe tejto Zmluvy o dielo, v rozsahu špecifikovanom v článku 3 tejto Zmluvy o dielo.
      3. „**HW**“ znamená hardvérový produkt, t.j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia.
      4. „**Preexistentný obchodne dostupný proprietárny SW**“ je SW 3. strany (vrátane databáz) výrobcu/subjektu vykonávajúceho hospodársku/obchodnú činnosť bez ohľadu na právne postavenie a spôsob ich financovania, ktorý je na trhu bežne dostupný, t. j. ponúkaný na území Slovenskej republiky alebo v rámci Európskej únie bez obmedzení v čase uzavretia Zmluvy o dielo, a ktorý spĺňa znaky výrobku alebo tovaru v zmysle slovenskej legislatívy. Hospodárskou činnosťou sa rozumie každá činnosť, ktorá spočíva v ponuke tovaru a/alebo služieb na trhu. Preexistentný obchodne dostupný proprietárny SW musí spĺňať nasledovné znaky:

* nie je/nebol vyrábaný/dodávaný na základe špecifických potrieb Objednávateľa
* v podobe akej je ponúkaný na trhu je bez väčších úprav jeho vlastností a prvkov aj dodávaný/vyrábaný/uskutočňovaný pre Objednávateľa,
* v podobe akej je dodávaný/vyrábaný/uskutočňovaný pre Objednávateľa je dodávaný/vyrábaný aj pre spotrebiteľov a iné subjekty na trhu.
  + 1. „**Preexistentný obchodne nedostupný proprietárny SW**“ je SW 3. strany (vrátane databáz), ktorý nie je samostatne voľne obchodne dostupný ani obchodovaný, ale spĺňa podmienky Preexistentného obchodne dostupného proprietárneho SW, ktorý vznikol nezávisle od Diela.
    2. „**Preexistentný open source SW**“ je open source softvér, ktorý umožňuje spustenie, analyzovanie, modifikáciu a zdieľanie zdrojového kódu, vrátane detailného komentovania zdrojových kódov a úplnej užívateľskej, prevádzkovej a administrátorskej dokumentácie;
    3. „**Preexistentný zdrojový kód**“ je zdrojový kód každého SW 3. strany, ktorý bol vytvorený nezávisle od zhotovenia Diela,
    4. „**SW**“ alebo „**softvér**“ je softvérový produkt/softvérové riešenie, ktoré spĺňa znaky počítačového programu/počítačových programov a tvorí súčasť Informačného systému vrátane s ním súvisiacej dokumentácie a manuálov a bol dodaný Zhotoviteľom v rámci plnenia tejto Zmluvy o dielo.
    5. **„SW 3. strany“** – je softvérový produkt/softvérové riešenie, ktoré spĺňa znaky Preexistentného obchodne dostupného proprietárneho SW, Preexistentného obchodne nedostupného proprietárneho SW, Preexistentného open source SW.
    6. „**Vytvorený zdrojový kód**“je zdrojový kód každého SW, ktorý bol Zhotoviteľom vytvorený pri zhotovení Diela,
    7. „**Technická špecifikácia**“ je podrobná špecifikácia obsahu, rozsahu a spôsobu zhotovenia Diela uvedená v Prílohe č. 1 A tejto Zmluvy o dielo.
    8. „**Autorský zákon**“ je zákon č. 185/2015 Z. z. Autorský zákon, v znení neskorších predpisov.
    9. „**Projekt**“ je organizovaný súbor činností cielene uskutočňovaných Zmluvnými stranami pri realizovaní a dodaní Diela.
    10. „**Projektový plán**“ je dokument uvedený v bode 23.1 tejto Zmluvy o dielo. Bude vytvorený počas Etapy 1 – Definícia projektu. Bude obsahovať aspoň nasledovné kapitoly: Časový harmonogram, projektový tím, plán rizík, Riadenie projektu (komunikácia, eskalácie, zodpovednosti...).
    11. „**Cieľový koncept**“ je dokument uvedený v bode 3.6 tejto Zmluvy o dielo. Bude vytvorený počas Etapy 2 – Analýza a dizajn. Bude obsahovať aspoň nasledovné kapitoly: biznis požiadavky, ERP moduly a ich nastavenia, IT architektúra a integrácia.
    12. „**Testovací plán**“ bude vytvorený v súlade s Prílohou č. 1A tejto Zmluvy o dielo počas Etapy 2 – Analýza a dizajn
    13. „**Plán Bezpečnosti**“ bude vytvorený v súlade s Prílohou č. 1A tejto Zmluvy o dielo počas Etapy 2 – Analýza a dizajn .
    14. „**Plán Migrácií dát**“ bude vytvorený v súlade s Prílohou č. 1A tejto Zmluvy o dielo počas Etapy 2 – Analýza a dizajn .
    15. „**Plán školení**“ bude vytvorený v súlade s Prílohou č. 1A tejto Zmluvy o dielo počas Etapy 2 – Analýza a dizajn..
    16. „**Plán prechodu do produkcie (Cut over)** “ bude vytvorený v súlade s Prílohou č. 1A tejto Zmluvy o dielo počas Etapy 2 – Analýza a dizajn
    17. **Informačný systém pre správu požiadaviek** je elektronický informačný systém pre správu požiadaviek, prostredníctvom ktorého zabezpečuje Objednávateľ evidenciu a informácie o požiadavkách a Poskytovateľ v zmysle tejto Servisnej zmluvy tieto požiadavky spracúva. Požiadavka pre účely Informačného systému pre správu požiadaviek zahŕňa najmä hlásenie problému/incidentu, požiadavku na konzultáciu a ďalšie.

1. VYHLÁSENIA ZMLUVNÝCH STRÁN
   1. Zhotoviteľ vyhlasuje a potvrdzuje, že je právnickou osobou vykonávajúcou podnikateľskú činnosť v súlade s právnym poriadkom Slovenskej republiky a spĺňa všetky podmienky a požiadavky stanovené v tejto Zmluve o dielo.
   2. Zhotoviteľ vyhlasuje, že je spôsobilý uzatvoriť túto Zmluvu o dielo a riadne plniť záväzky z nej vyplývajúce, a že sa oboznámil so všetkými podkladmi poskytnutými Objednávateľom, ktoré ustanovujú požiadavky na predmet plnenia Diela.
   3. Zhotoviteľ vyhlasuje, že disponuje všetkými oprávneniami požadovanými príslušnými orgánmi a v zmysle príslušných právnych predpisov, ako aj kapacitami, technickými schopnosťami a odbornými znalosťami nevyhnutnými na riadnu a včasnú realizáciu Diela podľa podmienok dohodnutých v tejto Zmluve o dielo.
   4. Zhotoviteľ vyhlasuje, že v čase uzatvorenia Zmluvy o dielo má splnené všetky povinnosti, ktoré mu vyplývajú zo Zákona č. 315/2016 Z. z. o registri partnerov verejného sektora a o zmene a doplnení niektorých zákonov, v znení neskorších predpisov (ďalej aj ako „**Zákon o RPVS**“) a počas plnenia tejto Zmluvy o dielo bude udržiavať zápis v tomto registri a riadne plniť všetky povinnosti vyplývajúce pre neho zo Zákona o RPVS.
   5. Zhotoviteľ vyhlasuje, že pre prípad zodpovednosti za škodu spôsobenú pri plnení tejto Zmluvy o dielo má uzatvorenú platnú a účinnú poistnú zmluvu, ktorej kópiu predložil Objednávateľovi pred podpisom Zmluvy o dielo, a ktorej predmetom je poistenie zodpovednosti za škodu spôsobenú konaním Zhotoviteľa v súvislosti s plnením tejto Zmluvy o dielo na poistnú sumu v minimálnom rozsahu ceny Diela. Toto poistenie sa Zhotoviteľ zaväzuje udržiavať počas celej doby zhotovovania Diela podľa tejto Zmluvy o dielo. Porušenie povinností Zhotoviteľa podľa tohto bodu Zmluvy o dielo, najmä zánik poistnej zmluvy bez jej nahradenia inou poistnou zmluvou, s minimálne rovnakým rozsahom a výškou poistného krytia, počas platnosti a účinnosti Zmluvy o dielo, je podstatným porušením Zmluvy o dielo.
   6. Objednávateľ podpisom Zmluvy o dielo vyhlasuje, že na účely plnenia tejto Zmluvy o dielo Zhotoviteľom má zabezpečenú IT infraštruktúru, a to takým spôsobom, že riadne a včasné plnenie povinností Zhotoviteľom bude objektívne možné a bude v súlade s preambulou tejto Zmluvy o dielo.
   7. V prípade rozporu medzi ustanoveniami Zmluvy o dielo a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou Zmluvných strán vylúčiť, platia ustanovenia Zmluvy o dielo a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
   8. Zhotoviteľ vyhlasuje a zaväzuje sa, že umožní Objednávateľovi vykonať audit bezpečnosti Informačného systému i informačných systémov a prostredia Zhotoviteľa používaného pri plnení Diela a priamo alebo nepriamo súvisiacim s plnením Diela, a to v rozsahu potrebnom na overenie miery dodržiavania bezpečnostných požiadaviek relevantných právnych predpisov a požiadaviek podľa tejto Zmluvy o dielo, týkajúcich sa predmetu Zmluvy o dielo, a to v čase vopred stanovenom Objednávateľom na základe písomnej výzvy doručenej zhotoviteľovi najmenej 15 dní pred termínom začiatku vykonávanie auditu bezpečnosti podľa tohto bodu Zmluvy.
   9. Zhotoviteľ vyhlasuje a zaväzuje sa, že bez zbytočného odkladu prijme opatrenia na zabezpečenie nápravy zistení z auditu vykonaného Objednávateľom podľa bodu 2.8 tohto článku Zmluvy o dielo, najneskôr v lehote určenej Objednávateľom v písomnej výzve na prijatie opatrení podľa tohto bodu Zmluvy.
2. PREDMET ZMLUVY
   1. Predmetom Zmluvy o dielo je záväzok Zhotoviteľa na vlastné náklady a nebezpečenstvo vykonať Dielo riadne a včas a za cenu a podmienok dohodnutých ďalej v tejto Zmluve, vrátane jej príloh. Vykonanie Diela zahŕňa: (i) vytvorenie a dodanie výstupov z jednotlivých etáp (ii) udelenie súhlasu na používanie autorských diel, resp. iných predmetov práv duševného vlastníctva, ktoré boli vytvorené na základe, resp. v rámci plnenia tejto Zmluvy o dielo, a to v rozsahu uvedenom v tejto Zmluve o dielo, ako i (iii) dodanie, resp. zabezpečenie poskytnutia potrebných licencií k softvéru vrátane cloudových služieb. Pre zamedzenie pochybností Zmluvné strany výslovne uvádzajú, že súčasťou plnenia na základe tejto **Zmluvy o dielo nie je dodávka HW**.
   2. Zhotoviteľ sa zaväzuje zhotoviť Dielo riadne, včas, na svoje náklady a na svoje nebezpečenstvo v súlade s požiadavkami Objednávateľa uvedenými v tejto Zmluve o dielo, vrátane jej príloh, a v súlade so všeobecne záväznými právnymi predpismi; a odovzdať ho Zhotoviteľovi, pričom sa zaväzuje postupovať pri zhotovovaní Diela s odbornou starostlivosťou, čestne, svedomito, hospodárne s využitím dostupných odborných znalostí a skúseností v súlade s jemu známymi záujmami Objednávateľa, alebo so záujmami Objednávateľa, ktoré mu pri zachovaní jeho odbornej starostlivosti musia byť známe.
   3. Záväzku Zhotoviteľa v zmysle tejto Zmluvy o dielo zodpovedá záväzok Objednávateľa riadne a včas vykonané Dielo, resp. jednotlivé Plnenia Diela prevziať a uhradiť Zhotoviteľovi cenu v rozsahu a za podmienok dohodnutých ďalej v tejto Zmluve o dielo.
   4. Zhotoviteľ sa zaväzuje po odovzdaní Diela začať plniť zmluvu o podpore prevádzky, údržbe a rozvoji Informačného systému, ktorú uzavrel s Objednávateľom súčasne s touto Zmluvou o dielo, ako výsledok Verejného obstarávania s cieľom zabezpečiť služby technickej podpory, úprav, údržby a rozvoja Informačného systému, a tým aj naplnenie účelu Zmluvy o dielo (ďalej aj ako „**Servisná zmluva**“). Servisná zmluva stanovuje podmienky vzájomné záväzky Zmluvných strán pri prevádzke Informačného systému.
   5. Ak sa budú na strane Zhotoviteľa ako Zmluvnej strany podieľať viaceré subjekty, práva z tejto Zmluvy o dielo voči Objednávateľovi môže uplatňovať výlučne vedúci Zhotoviteľ [●], IČO: [●]. Vedúci zhotoviteľ bude vo vzťahu k Objednávateľovi zodpovedať za fakturáciu, dodávky častí Diela vrátane všetkých a akýchkoľvek úkonov týkajúcich sa plnenia z tejto Zmluvy o dielo. Subjekty na strane Zhotoviteľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy o dielo.
   6. Zhotoviteľ sa zaväzuje vyhotoviť a dodať Objednávateľovi Dielo v rozsahu a za podmienok tejto Zmluvy o dielo nasledovne:
      1. vyhotovenie Informačného systému v súlade so špecifikáciou a na základe požiadaviek Objednávateľa uvedených v **Zmluve o dielo** a jeho dodanie Objednávateľovi v súlade s podmienkami uvedenými v tejto **Zmluve o dielo**. V rámci **Cieľového konceptu** je povinný Zhotoviteľ uviesť detaily týkajúce sa fázovania dodávky plnenia spolu s informáciami o licencovaní vrátane detailnej špecifikácie počtu a druhu licencií vo väzbe na autora;
      2. realizácia riešenia, vrátane implementácie, a testovania v súlade s Objednávateľom odsúhlaseným **Projektovým plánom,** **Cieľovým konceptom** a ďalšími podmienkami Zmluvy o dielo:
         1. realizácia Diela a jeho dodanie Objednávateľovi v súlade s podmienkami uvedenými v tejto Zmluve o dielo,
         2. vyhotovenie podporných prostriedkov a konverzných programov a ich dodanie Objednávateľovi v súlade s podmienkami podľa tejto Zmluvy o dielo,
         3. inštalácia, nastavenie parametrov a užívateľského nastavenia Informačného systému a ich integrácia na testovacom pracovisku Objednávateľa a ich uvedenie do prevádzky na testovacom pracovisku za podmienok uvedených v tejto Zmluve o dielo,
         4. testovanie Informačného systému a overenie funkčnosti a kompletnosti Diela,
         5. poskytnutie súčinnosti Objednávateľovi pri implementácii Informačného systému v prostredí Objednávateľa a pri uvedení Informačného systému do prevádzky na produkčnom pracovisku za podmienok uvedených v tejto Zmluve o dielo,
         6. tvorba manuálov k Informačnému systému (Tvorba užívateľskej dokumentácie – užívateľských príručiek),
         7. vyhotovenie dokumentácie o Informačnom systéme a jej dodanie Objednávateľovi v súlade s podmienkami uvedenými v tejto Zmluve o dielo,
         8. vyhotovenie dokumentácie k podporným prostriedkom a konverzným programom a jej dodanie Objednávateľovi v súlade s podmienkami uvedenými v tejto Zmluve o dielo;
      3. školenia – uskutočnenie školenia používateľov Informačného systému v súlade s Plánom školení**;**
      4. ďalšie dodávky, činnosti a práce nevyhnutné pre realizáciu Diela, ktoré nie sú výslovne stanovené ako povinnosť Objednávateľa.
   7. Podrobná špecifikácia obsahu, rozsahu a spôsobu zhotovenia Diela je uvedená v **Prílohe č.1** tejto Zmluvy o dielo, ktorá obsahuje:
      1. podrobný opis Diela,
      2. zoznam záväzných požiadaviek na Dielo a jeho funkcionalitu – **katalóg požiadaviek**
      3. požiadavky na výkonnosť Diela,
      4. požiadavky na robustnosť, škálovateľnosť, prepojiteľnosť, dátové štandardy a špecifikáciu Diela,
      5. ďalšie osobitné požiadavky Objednávateľa na dodávaný Informačný systém,
      6. požiadavky na migráciu dát z pôvodného informačného systému alebo iných informačných systémov na Informačný systém,
   8. Požiadavky a podmienky uvedené v **Technickej špecifikácii** je Zhotoviteľ povinný dodržať pri vypracovaní **Cieľového konceptu**, a zaväzuje sa samotné vytvorenie a implementáciu Informačného systému vykonať v súlade s Cieľovým konceptom odsúhlaseným Objednávateľom.
   9. Zhotoviteľ sa zaväzuje zhotoviť jednotlivé časti Diela na základe dohodnutého časového harmonogramu, ktorý tvorí **Prílohu č.2** tejto Zmluvy o dielo. Súčasťou časového harmonogramu dodávky Diela alebo jeho častí v Prílohe č. 2 je tiež vykonanie akceptačných testov pri dodaní Diela alebo jeho častí, ktoré sú bližšie špecifikované v Testovacom pláne vypracovanom a akceptovanom podľa tejto Zmluvy.
3. PRÁVA A POVINNOSTI ZMLUVNÝCH STRÁN
   1. Objednávateľ sa zaväzuje:
      1. poskytnúť Zhotoviteľovi všetku súčinnosť potrebnú pre riadne a včasné vykonanie Diela a jeho riadne a včasné odovzdanie Objednávateľovi podľa tejto Zmluvy o dielo a v prípade potreby zaistiť aj súčinnosť tretích osôb spolupracujúcich s Objednávateľom, ak je taká súčinnosť potrebná pre riadne a včasné plnenie záväzkov Zhotoviteľa podľa tejto Zmluvy o dielo, a to v rozsahu, v ktorom je takáto súčinnosť tretích osôb výslovne uvedená v Projektovom pláne,
      2. dodržiavať všetky predpísané opatrenia stanovené Zhotoviteľom vrátane servisných postupov na zabezpečenie riadnej prevádzky a funkčnosti softvéru, s ktorými bol Objednávateľ preukázateľne oboznámený,
      3. za predpokladu dodržania bezpečnostných a prípadných ďalších predpisov Objednávateľa zabezpečiť pre Zhotoviteľa poverenia nevyhnutné na plnenie tejto Zmluvy o dielo,
      4. za predpokladu dodržania bezpečnostných a prípadných ďalších predpisov Objednávateľa sprístupniť technickú, komunikačnú a systémovú infraštruktúru pre zhotovovanie Diela podľa tejto Zmluvy o dielo a podľa potreby vzdialeného prístupu dohodnutou technológiou a zabezpečiť Zhotoviteľovi na jeho žiadosť včas prístup k všetkým zariadeniam, ku ktorým je jeho prístup potrebný pre zhotovenie Diela, vrátane zdrojov energie, elektronickej komunikačnej siete, vrátane vzdialeného prístupu, v rozsahu nevyhnutnom pre riadne zhotovenie Diela na náklady Objednávateľa, s výnimkou nákladov na prevádzku komunikačnej linky pre vzdialený prístup. Podmienky vzdialeného prístupu sú uvedené v Prílohe č. 7 tejto Zmluvy o dielo,
      5. zabezpečiť Zhotoviteľovi všetky prípadné relevantné legislatívne, metodické, koncepčné, dokumentačné, normatívne a ďalšie materiály týkajúce sa Diela, ak bude Objednávateľ takými informáciami disponovať a Zhotoviteľ ich bude potrebovať k zhotoveniu Diela, to však len za predpokladu, že Zhotoviteľ nemá k takýmto materiálom sám prístup a len v rozsahu, v akom si tento prístup nevie Zhotoviteľ zabezpečiť sám,
      6. zabezpečiť nevyhnutné relevantné prístupy na pracoviská pre Zhotoviteľa počas pracovných dní aj mimo pracovnej doby Objednávateľa, aj počas dní pracovného pokoja,
      7. informovať Zhotoviteľa o všetkých skutočnostiach, ktoré sú významné pre splnenie povinností Zmluvných strán podľa tejto Zmluvy o dielo, v súvislosti s vykonaním Diela podľa tejto Zmluvy o dielo a/alebo o dôvodoch, ktoré Objednávateľovi bránia riadne a včas splniť svoje povinnosti podľa tejto Zmluvy o dielo, a to do 48 (štyridsaťosem) hodín odkedy sa o nich Objednávateľ dozvedel.
   2. Objednávateľ je oprávnený kontrolovať vykonávanie Diela a ak zistí, že Zhotoviteľ vykonáva Dielo v rozpore so svojimi povinnosťami podľa tejto Zmluvy o dielo, je oprávnený žiadať, aby Zhotoviteľ odstránil vady vzniknuté vadným vykonávaním Diela a Dielo vykonával riadnym spôsobom v súlade s touto Zmluvou o dielo. Ak tak Zhotoviteľ neurobí ani v primeranej lehote mu na to poskytnutej Objednávateľom a postup Zhotoviteľa by viedol nepochybne k podstatnému porušeniu Zmluvy o dielo (najmä k nesplneniu podmienok pre akceptáciu Diela podľa článku 6 tejto Zmluvy o dielo), je Objednávateľ oprávnený odstúpiť od Zmluvy o dielo.
   3. V prípade, ak pre poskytnutie súčinnosti Objednávateľom v zmysle tohto článku Zmluvy o dielo je nevyhnutná súčinnosť iného subjektu ako Objednávateľa, resp. jeho zamestnancov, a ak je táto skutočnosť Zhotoviteľovi známa, je Zhotoviteľ povinný stanoviť lehotu na poskytnutie súčinnosti s prihliadnutím na túto skutočnosť, pričom Objednávateľ sa v tejto súvislosti zaväzuje vykonať všetky úkony, ktoré je možné od neho spravodlivo požadovať, aby bola Zhotoviteľovi poskytnutá oprávnene požadovaná súčinnosť v zmysle tohto bodu Zmluvy o dielo, tak, aby Zhotoviteľ mohol plniť svoje záväzky riadne a včas.
   4. Zhotoviteľ je povinný:
      1. zhotoviť Dielo riadne a včas, na svoje náklady a na svoje nebezpečenstvo, v súlade s požiadavkami Objednávateľa uvedenými v tejto Zmluve o dielo, vrátane jej príloh,
      2. pri plnení predmetu tejto Zmluvy o dielo dodržiavať pokyny Objednávateľa (body 17.7 a 17.8 tejto Zmluvy o dielo týmto nie sú dotknuté),
      3. bez zbytočného odkladu upozorniť Objednávateľa na nevhodnú povahu pokynov daných Objednávateľom Zhotoviteľovi a/alebo podkladov poskytnutých Objednávateľom Zhotoviteľovi na vykonanie Diela, ak Zhotoviteľ mohol túto nevhodnosť zistiť pri vynaložení odbornej starostlivosti, a to v súlade s článkom 17 bodom 17.6 tejto Zmluvy o dielo a postupovať v tejto súvislosti podľa článku 17 bodu 17.7 tejto Zmluvy o dielo,
      4. zabezpečiť, aby sa kľúčoví experti priamo podieľali na plnení Zmluvy o dielo. Zoznam požiadaviek na kľúčových expertov, ich mená a ich preukázaná kvalifikácia tvoria Prílohu č. 8 tejto Zmluvy o dielo. Týmto nie je dotknuté právo Zhotoviteľa realizovať predmet Zmluvy o dielo aj prostredníctvom iných osôb, avšak kľúčové úlohy pri plnení Zmluvy o dielo musia zastávať kľúčoví experti. Zhotoviteľ sa zaväzuje zhotoviť dielo prostredníctvom osôb, ktoré majú na vykonávanie Diela potrebnú kvalifikáciu a odbornú spôsobilosť. Zhotoviteľ v plnom rozsahu zodpovedá za včasnosť, úplnosť a odbornú kvalitu Diela a že Dielo bude vykonané s náležitou odbornou starostlivosťou,
      5. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné zhotovenie Diela podľa tejto Zmluvy o dielo,
      6. poučiť všetkých svojich zamestnancov a subdodávateľov (ak sa tieto osoby budú podieľať na zhotovovaní Diela podľa tejto Zmluvy o dielo), ktorým budú sprístupnené Dôverné informácie, o povinnosti zachovávať mlčanlivosť podľa Článku 12 tejto Zmluvy o dielo,
      7. vykonať činnosti podľa tejto Zmluvy o dielo prostredníctvom svojich zamestnancov. Zhotoviteľ je oprávnený poveriť vykonaním niektorých čiastkových činností nevyhnutných na plnenie predmetu podľa tejto Zmluvy o dielo aj subdodávateľov za podmienok podľa článku 18 tejto Zmluvy o dielo,
      8. niesť zodpovednosť za vzniknutú škodu v zmysle článku 17 tejto Zmluvy o dielo,
      9. poskytnúť Oprávnenej osobe Objednávateľa alebo inej poverenej osobe Objednávateľa informáciu o stave plnenia Zmluvy o dielo alebo informáciu súvisiacu s plnením na základe žiadosti Objednávateľa (e-mailom), s lehotou na vybavenie takejto písomnej požiadavky maximálne 5 kalendárnych dní,
      10. v rozsahu a za podmienok podľa článku 7 tejto Zmluvy o dielo podávať Objednávateľovi „Správy o plnení“, a zároveň pri plnení záväzkov podľa tejto Zmluvy o dielo bez zbytočného odkladu prerokúvať s Objednávateľom všetky otázky, ktoré by mohli negatívne ovplyvniť plnenie predmetu Zmluvy o dielo,
      11. až do odovzdania a prevzatia Diela ako celku udržiavať jeho jednotlivé časti už nasadené do prevádzky v súlade s dodanou administrátorskou dokumentáciou, poskytovať Objednávateľovi nevyhnutnú súčinnosť za účelom používania nasadených častí Diela,
      12. poskytnúť Objednávateľovi a jemu nadriadeným orgánom plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto Zmluvy o dielo alebo jej predmetom,
      13. poskytnúť Objednávateľovi kompletnú dokumentáciu Informačného systému vrátane administrátorských prístupov.
   5. Zhotoviteľ je oprávnený postúpiť alebo previesť akékoľvek práva alebo povinnosti vyplývajúce z tejto Zmluvy o dielo na akúkoľvek tretiu osobu len s predchádzajúcim písomným súhlasom Objednávateľa. Ustanovenia tejto Zmluvy o dielo upravujúce použitie subdodávateľov týmto nie sú dotknuté.
4. MIESTO A TERMÍN VYKONANIA DIELA
   1. Miestom zhotovenia Diela je sídlo Objednávateľa. Ak to technické podmienky umožňujú, Zhotoviteľ bude zhotovovať Dielo alebo jeho časť prostredníctvom vzdialeného prístupu v súlade s Prílohou č. 7 tejto Zmluvy o dielo. Ak to podmienky vyžadujú alebo ak o to Objednávateľ požiada Zhotoviteľa, Zhotoviteľ bude zhotovovať časť Diela v sídle Objednávateľa.
   2. Zhotoviteľ sa zaväzuje zhotoviť Dielo podľa časového harmonogramu, ktorý tvorí **Prílohu č. 2** tejto Zmluvy o dielo, najneskôr však do 18 mesiacov odo dňa nadobudnutia účinnosti tejto Zmluvy o dielo.
   3. Ak prípadné omeškanie Objednávateľa s poskytnutím súčinnosti, ktorú je povinný poskytnúť Zhotoviteľovi má alebo preukázateľne bude mať vplyv na dodržanie harmonogramu v zmysle **Prílohy č. 2** a na lehotu na vykonanie Diela v zmysle predchádzajúceho bodu tohto článku Zmluvy o dielo, tzn. ak sa jedná o neposkytnutie takej súčinnosti, ktorá je nevyhnutná pre riadne a včasné vykonanie Diela, Zhotoviteľ nie je v omeškaní so zhotovením Diela. Lehota na vykonanie jednotlivých častí Diela, ako aj lehota na zhotovenie celého Diela podľa bodu 5.2 tohto článku Zmluvy o dielo sa v takom prípade automaticky predlžuje o čas omeškania Objednávateľa s poskytnutím súčinnosti. Zmluvné strany sa dohodli, že najneskôr druhý pracovný deň po vzniku omeškania Objednávateľa Zhotoviteľ písomne upozorní Oprávnenú osobu Objednávateľa na konkrétne vymedzenú povinnosť súčinnosti, s ktorou je Objednávateľ v omeškaní, a toto upozornenie pravidelne písomne obnovuje najmenej jedenkrát za 10 pracovných dní až do dosiahnutia nápravy.
   4. Zmluvné strany sa dohodli, že akúkoľvek zmenu týkajúcu sa miesta a termínu vykonania Diela ako celku alebo jeho časti je možné vykonať  písomne na základe vzájomnej dohody zmluvných strán v súlade s §18 ZVO.
5. ODOVZDANIE A PREVZATIE DIELA
   1. Odovzdanie a prevzatie jednotlivých častí Diela podľa tejto Zmluvy o dielo sa uskutoční na základe časového harmonogramu, ktorý tvorí prílohu č. 2 Zmluvy o dielo. Výsledkom odovzdania časti Diela v súlade s časovým harmonogramom je podpísanie akceptačného protokolu Zmluvnými stranami (ďalej len „**Akceptačný protokol**“). Pred podpisom bude Akceptačný protokol písomne schvaľovaný Oprávnenou osobou na strane Objednávateľa. Ak to vyplýva z povahy príslušnej časti Diela podľa Prílohy č. 1 B, Zmluvné strany vo vzájomnej súčinnosti, za prítomnosti Oprávnenej osoby Zhotoviteľa a Oprávnenej osoby Objednávateľa vykonajú pre dané plnenie (Dielo alebo jeho časť akceptačné testy. Výsledok akceptačných testov sa zachytí v zápisnici podpísanej oboma Zmluvnými stranami. Za účelom úspešného vykonania akceptačných testov musí byť vždy prítomná Oprávnená osoba Zhotoviteľa a Oprávnená osoba Objednávateľa alebo nimi preukázateľne splnomocnená osoba, inak sa akceptačné testovanie nevykoná. Odovzdanie Diela alebo je časti je zrealizované podpisom Akceptačného protokolu oboma Zmluvnými stranami, ktorých súčasťou je zápisnica o akceptačných testoch, s uvedením prítomnosti zástupcov oboch Zmluvných strán (v prípade ak boli akceptačné testy vykonané vzhľadom na povahu príslušnej časti Diela podľa Prílohy č. 1 B Zmluvy o dielo).
   2. Prílohou **Akceptačného protokolu je**:
      1. **zápisnica** o vykonaných akceptačných testoch (v prípade ak boli akceptačné testy vykonané vzhľadom na povahu príslušnej časti Diela podľa Prílohy č. 1 B Zmluvy o dielo),
      2. **zoznam autorov diel**, na ktoré sa vzťahujú autorské práva iných autorov ako Zhotoviteľa,vytvorených v rámci plnenia tejto Zmluvy o dielo, ak sú súčasťou Diela alebo časti Diela,
      3. **prezenčné listiny zo školení**, ak boli v rámci niektorej z etáp podľa Prílohy č. 2 vykonané pre užívateľov Diela, spolu so školiacim materiálom.
   3. Akceptačný protokol sa vyhotovuje v 4 (štyroch) rovnopisoch, z ktorých 2 (dva) rovnopisy obdrží Objednávateľ a 2 (dva) rovnopisy obdrží Zhotoviteľ. Akceptačný protokol musí obsahovať identifikáciu odovzdávajúceho a preberajúceho, špecifikáciu odovzdávanej a preberanej časti Diela, ako aj prílohy v zmysle tejto Zmluvy o dielo.
   4. Ak dôjde pri plnení Zmluvy o dielo k zhotoveniu databázy v súlade s ust. § 135 Autorského zákona, uvedie sa táto skutočnosť v príslušnom Akceptačnom protokole. Súčasťou akceptačných testov, ktoré predchádzajú Akceptačnému protokolu je v tomto prípade detailná špecifikácia databázy tvoriacej súčasť Diela alebo jeho časti.
   5. Akceptačné testy Diela alebo jeho časti sa uskutočnia v súlade s plánom v časovom harmonograme tvoriacom prílohu č. 2 Zmluvy o dielo a so schváleným Testovacím plánom, ktorých výsledkom je podpísanie Akceptačného protokolu. Ak sa akceptačné testy majú uskutočniť v inom termíne ako je plánované podľa harmonogramu a Testovacieho plánu, Zmluvné strany sa dohodnú prostredníctvom Oprávnenej osoby Objednávateľa a Oprávnenej osoby Zhotoviteľa na prípadnej zmene termínu akceptačných testov, tak aby zmenou tohto termínu nedošlo k posunu termínu na zhotovenie jednotlivých časti Diela, alebo celého Diela uvedených v časovom harmonograme v prílohe č. 2 Zmluvy o dielo a/alebo v bode 5.2 tejto Zmluvy o dielo. Časové obdobie medzi úspešným vykonaním akceptačných testov potvrdeným zápisnicou o vykonaných akceptačných testoch a odovzdaním a prevzatím Diela alebo jeho časti potvrdeným podpisom Akceptačného protokolu nepresiahne 30 kalendárnych dní.
   6. Akceptačné testy sa vykonajú v prostredí určenom Testovacím plánom a v oddelených testovacích prostrediach (t.j. bez možnosti ovplyvniť bežnú činnosť Objednávateľa, mimo produkčných databáz), ak sa Zmluvné strany vopred výslovne nedohodnú inak.
   7. V prípade, ak odovzdávaná časť Diela nespĺňa akceptačné kritériá definované pre danú časť Diela v Testovacom pláne, Objednávateľ uvedie a popíše všetky identifikované vady v zápisnici o vykonaných akceptačných testoch a navrhne nový termín pre akceptačný test. Zhotoviteľ sa zaväzuje odstrániť vady uvedené v zápisnici o akceptačných testoch v zmysle bodu 6.11 nižšie v tomto článku Zmluvy o dielo a opätovne uskutočniť nevyhnutné akceptačné testy, a to aj opakovane maximálne však 3 (tri) krát vo vzťahu ku každej odovzdávanej časti Diela. Ak napriek opakovaným akceptačným testom nebude príslušná časť Diela bez vád, t. j. nebudú splnené všetky kritériá akceptácie definované pre danú časť Diela v Testovacom pláne, uvedené sa považuje za podstatné porušenie Zmluvy o dielo Zhotoviteľom a Objednávateľ je oprávnený z tohto dôvodu odstúpiť od Zmluvy.
   8. Zmluvné strany sa zaväzujú dodržiavať časový plán akceptačných testov a pri výskyte vád vynaložiť nevyhnutné úsilie na jeho dodržanie. Vady, ktoré sa vyskytnú pri akceptačných testoch, budú klasifikované podľa ich závažnosti špecifikovanej v Prílohe č. 5 Zmluvy o dielo.
   9. Zápisnica o akceptačných testoch musí obsahovať správu o priebehu akceptačného testu a klasifikáciu zistených vád podľa stupňa ich závažnosti. Rozdelenie vád podľa stupňa závažnosti bude vykonané podľa Prílohy č. 5 Zmluvy o dielo nasledovne:
      1. Vada úrovne A,
      2. Vada úrovne B,
      3. Vada úrovne C.
   10. Zmluvné strany sa dohodli, že akceptačné testy prebehli úspešne a akceptačné kritériá sú splnené, ak odovzdávaná časť Diela obsahuje maximálne vady v počte podľa rozdelenia stupňa ich závažnosti dohodnutom v Pláne testovania. V prípade absencie dohody sú akceptačné kritériá splnené ak odovzdávaná časť Diela neobsahuje žiadnu vadu úrovne A, maximálne 2 (dve) vady úrovne B, a zároveň maximálne 10 (desať) vád úrovne C. V prípade splnenia akceptačných kritérií podľa predchádzajúcej vety opakovanie akceptačných testov nie je potrebné, Zhotoviteľ je však naďalej povinný v lehotách podľa tohto článku Zmluvy o dielo riadne odstrániť všetky vady podľa príslušnej zápisnice o akceptačných testoch na vlastné náklady.
   11. Zhotoviteľ sa zaväzuje odstrániť všetky vady uvedené v zápisnici o akceptačných testoch v lehote dohodnutej v Pláne testovania. V prípade absencie dohody je Zhotoviteľ povinný odstrániť vady úrovne B do piatich pracovných dní od podpísania príslušnej zápisnice o akceptačných testoch a vady úrovne C do desiatich pracovných dní od podpísania príslušnej zápisnice o akceptačných testoch.
   12. Ak sa Zmluvné strany nedohodnú inak, Zhotoviteľ je povinný odovzdať Objednávateľovi dokumentáciu k Dielu alebo jeho časti v elektronickom formáte nahratú na úložisku určenom Objednávateľom a v prípade potreby a požiadavky Objednávateľa aj v jednom vyhotovení v písomnej forme pri podpise Akceptačného protokolu. Dokumentácia, ktorá je súčasťou Diela, bude akceptovaná nasledovne:
       1. Objednávateľ je oprávnený zaslať pripomienky k dokumentácii k Dielu v dohodnutom formáte v lehote do 10 kalendárnych dní odo dňa jej odovzdania Objednávateľovi.
       2. Zhotoviteľ je povinný pripomienky odborne posúdiť a upraviť dokumentáciu v súlade so vznesenými pripomienkami, ktoré nerozširujú predmet Diela najneskôr do 7 kalendárnych dní od zaslania pripomienok Objednávateľa podľa písm a) vyššie v tomto bode Zmluvy o dielo. V prípade, ak nie je možné niektorú z pripomienok Objednávateľa akceptovať, Zhotoviteľ túto skutočnosť bezodkladne oznámi a vysvetlí Objednávateľovi v lehote podľa predchádzajúcej vety.
       3. Objednávateľ je povinný do 7 pracovných dní od dodania dokumentácie po zapracovaní pripomienok Objednávateľa podľa písm. b) vyššie v tomto bode Zmluvy o dielo preveriť spôsob zapracovania pripomienok a v prípade nesúhlasu v uvedenej lehote zaslať svoje stanovisko Zhotoviteľovi pričom Akceptačný protokol nemôže byť podpísaný.
   13. Zhotoviteľ je povinný odovzdať Objednávateľovi súčasne s odovzdaním Diela:
       1. Vytvorený zdrojový kód spôsobom ako je dohodnuté v článku 10 Zmluvy o dielo,
       2. technickú dokumentáciu v elektronickej forme nahratú na úložisku určenom Objednávateľom, ktorá bude obsahovať: postup skompilovania aplikácie, dátový model Informačného systému, popis integračnej, aplikačnej a technickej architektúry, väzby na iné informačné systémy, popis tokov dát, procesné modely elektronických služieb,
       3. prevádzkovú dokumentáciu v slovenskom jazyku v elektronickej forme nahratú na úložisku určenom Objednávateľom, ktorá bude obsahovať: inštalačný postup aplikácie, konfiguráciu systémového softvéru, serverov a pracovných staníc, chybové stavy a postup ich riešenia, popis mechanizmu riadenia prístupu užívateľov k dátam a k funkciám aplikácie, popis procedúr pre zálohovanie a obnovu dát, popis použitých a navrhovaných technických číselníkov, ich naplnenie pri inicializácii,
       4. užívateľskú dokumentáciu v slovenskom jazyku v písomnej forme v počte 2 (dvoch) kusov a v elektronickej forme nahratú na úložisku určenom Objednávateľom, ktorá bude obsahovať: popis počítačového programu a jeho funkcií, postupy a úkony potrebné pre riadne užívanie počítačového programu, chybové a neštandardné stavy a dostupné spôsoby ich riešenia.
   14. Pre zamedzenie pochybností, povinnosti Zhotoviteľa týkajúce sa zdrojových kódov platia i na akékoľvek opravy, zmeny, doplnenia, upgrade alebo update zdrojového kódu a/alebo vyššie uvedenej dokumentácie, ku ktorým dôjde pri plnení tejto Zmluvy o dielo alebo v rámci záručných opráv. Zdrojové kódy v zmysle čl. 10 Zmluvy o dielo budú vytvorené vyexportovaním z vývojového prostredia a budú odovzdané Objednávateľovi na ním určenom úložisku.
   15. Nebezpečenstvo poškodenia zdrojových kódov prechádza na Objednávateľa odovzdaním Diela alebo časti Diela, pričom Objednávateľ sa zaväzuje uložiť zdrojové kódy takým spôsobom, aby zamedzil akémukoľvek neoprávnenému prístupu tretej osoby. Odo dňa nadobudnutia účinnosti Servisnej zmluvy umožní Objednávateľ Zhotoviteľovi, ktorý je zmluvnou stranou Servisnej zmluvy na strane poskytovateľa, prístup k zdrojovému kódu odovzdanému Objednávateľovi podľa tejto Zmluvy o dielo, a to iba za predpokladu, že to je nevyhnutné a výlučne na účely plnenia povinností z uzatvorenej Servisnej zmluvy.
   16. Ak posledná časť plnenia Diela splní akceptačné kritériá a Zhotoviteľ zabezpečí odstránenie všetkých vád Diela, všetky časti Diela budú odovzdané a prevzaté podpisom Akceptačných protokolov a Dielo ako celok bude úplne a riadne zhotovené v súlade s podmienkami podľa tejto Zmluvy o dielo, Zmluvné strany vyhotovia záverečný akceptačný protokol (ďalej len „**Záverečný akceptačný protokol**“), ktorého podpísaním sa má za to, že Dielo bolo riadne dokončené a odovzdané Zhotoviteľom a prevzaté zo strany Objednávateľa.
6. SPRÁVA O PLNENÍ
   1. Zhotoviteľ je počas trvania Zmluvy o dielo povinný predkladať Oprávnenej osobe Objednávateľa dokumentáciu a správy o plnení Zmluvy o dielo, pričom:
      1. **úvodnú správu** o plnení Zmluvy o dielo je povinný predložiť do 20 (dvadsať) pracovných dní od nadobudnutia účinnosti Zmluvy o dielo,
      2. **priebežné správy** o plnení Zmluvy o dielo je povinný predkladať: a) raz za 2 týždne ako výstup riadiaceho stretnutia podľa bodu 23.11 Zmluvy o dielo, a b) vždy pri dosiahnutí fakturačného míľnika,
      3. **konečnú správu** o plnení Zmluvy o dielo je povinný predložiť najneskôr v deň podpísania Záverečného akceptačného protokolu Objednávateľom.
   2. **V úvodnej správe** o plnení Zmluvy o dielo Zhotoviteľ zosumarizuje vstupné podmienky pre plnenie Zmluvy o dielo a predloží návrh Projektového plánu v súlade s článkom 23. Obsah úvodnej správy o plnení Zmluvy o dielo je záväzný pre plnenie Zmluvy o dielo, pričom Zhotoviteľ smie pokračovať v ďalšom plnení Zmluvy o dielo až po schválení úvodnej správy o plnení Zmluvy o dielo Riadiacim výborom podľa bodu 23.4 Zmluvy o dielo (ďalej aj ako „**Riadiaci výbor**“).
   3. **Priebežné správy** o plnení Zmluvy o dielo je Zhotoviteľ povinný predkladať pri dosiahnutí **fakturačného míľnika** v zmysle Prílohy č. 3 tejto Zmluvy o dielo, ako aj raz za dva týždne ako výstup riadiaceho stretnutia podľa bodu 23.11 Zmluvy o dielo a spolu s nasledovnou dokumentáciou:
      1. sumarizáciu progresu aktivít – informácie o postupe prác, ktoré umožnia kontrolu plnenia úloh,
      2. zhodnotenie celkového vývoja s ohľadom na úspešnosť činnosti plnenia termínov,
      3. identifikáciu dôležitých problémov a spôsobu ich riešenia, ktoré sa vyskytnú v priebehu plnenia Zmluvy o dielo,
   4. **Konečná správa** bude obsahovať aj:
      1. informácie o všetkých dôležitých problémoch a spôsobe ich riešenia, ktoré sa vyskytli počas plnenia Zmluvy o dielo, špecificky počas využívania Diela,
      2. odporúčania Zhotoviteľa ako sa v budúcnosti vyhnúť prípadným problémom,
      3. register rizík a otvorených otázok.
   5. **Oprávnená osoba** Objednávateľa rozhodne o schválení alebo neschválení správ podľa tohto článku Zmluvy o dielo **do 10 (desať) pracovných** **dní** odo dňa doručenia takejto správy. Oprávnená osoba schváli správu písomným potvrdením o schválení správy, ktoré zašle Zhotoviteľovi. V prípade, ak správu neschváli, písomne oznámi Zhotoviteľovi príslušné dôvody a požiada o zmenu alebo dopracovanie posudzovanej správy. V prípade, že Oprávnená osoba bez oprávneného dôvodu v rozpore s touto Zmluvou o dielo neschváli správu podľa tejto Zmluvy o dielo alebo nezašle Zhotoviteľovi žiadne vyjadrenie, považuje sa takáto správa za schválenú uplynutím **10. pracovného dňa odo dňa doručenia** takejto správy.
7. ZÁRUKA A ODSTRAŇOVANIE VÁD POČAS ZÁRUKY
   1. Zhotoviteľ zodpovedá za to, že Informačný systém je ku dňu podpisu **Záverečného akceptačného protokolu** a počas záručnej doby bez vád, t. j. najmä zodpovedá funkčným a technickým vlastnostiam opísaným v tejto Zmluve o dielo a jej prílohách.
   2. Zhotoviteľ poskytuje na Dielo a jeho jednotlivé časti záruku počas trvania záručnej doby, ktorá trvá od riadneho odovzdania a prevzatia príslušnej časti Diela až do uplynutia **24 mesiacov** od riadneho odovzdania a prevzatia Diela ako celku Záverečným akceptačným protokolom. Počas záručnej doby Zhotoviteľ zodpovedá za funkcionality a funkčnosť Diela ako celku a všetkých jeho častí, ktorá musí byť v súlade so Zmluvou o dielo a jej príslušnými prílohami, ako aj s Cieľovým konceptom. Zhotoviteľ zaručuje, že v záručnej dobe bude Dielo spôsobilé na použitie na účel zodpovedajúci jeho určeniu.
   3. Zhotoviteľ zaručuje pri odovzdaní Diela, že odovzdané Dielo v čase odovzdania nemá právne vady, predovšetkým nie je zaťažené právami tretích osôb z priemyselného alebo iného duševného vlastníctva. Zhotoviteľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Zhotoviteľa alebo jeho subdodávateľov podľa tejto Zmluvy o dielo.
   4. Objednávateľ je povinný oznámiť Zhotoviteľovi vady Diela podľa tohto článku Zmluvy o dielo kedykoľvek do uplynutia záručnej doby podľa bodu 8.1 Zmluvy o dielo, a to vždy bez zbytočného odkladu po tom, kedy sa Objednávateľ o vade Diela dozvedel. Objednávateľ je oprávnený požadovať od Zhotoviteľa bezplatné odstránenie vady Diela alebo jeho časti, na ktorú sa vzťahuje záruka podľa tejto Zmluvy o dielo v lehotách podľa úrovne vady uvedených v **Prílohe č. 5** k tejto Zmluve o dielo, ak sa Zmluvné strany nedohodnú na osobitnej lehote. Pre odstránenie pochybností, odstránením vady sa rozumie trvalé vyriešenie vady alebo poskytnutie náhradného riešenia, to však len na dobu do uplynutia lehoty na trvalé vyriešenie vady v zmysle **Prílohy č. 5** tejto Zmluvy o dielo. Zhotoviteľ je povinný reagovať na nahlásenú vadu v lehote stanovenej podľa úrovne vady v **Prílohe č. 5**. Objednávateľ je povinný nahlásiť vady prostredníctvom **Informačného systému pre správu požiadaviek**. Doba od oznámenia vád podľa tohto článku Zmluvy Zhotoviteľovi až do ich odstránenia Zhotoviteľom sa do záručnej doby nepočíta, o túto dobu sa záručná doba podľa tejto Zmluvy o dielo predlžuje.
   5. Objednávateľ je povinný pri uplatnení vady stanoviť úroveň vady. Zhotoviteľ posúdi správnosť kategorizácie vady Objednávateľom a v prípade nesprávnej kategorizácie vady Objednávateľom je Zhotoviteľ oprávnený odôvodnene odmietnuť kategorizáciu vady Objednávateľom a určiť správnu úroveň vady. Do tej doby je však povinný reagovať na nahlásenú vadu tak, ako zodpovedá kategórií určenej Objednávateľom. Zhotoviteľ je povinný bez zbytočného odkladu potvrdiť prijatie nahlásenej vady Objednávateľovi prostredníctvom Informačného systému pre správu požiadaviek ako aj e-mailom Oprávnenej osobe Objednávateľa, a reklamovanú vadu bezplatne v stanovenej lehote v súlade s týmto článkom Zmluvy o dielo na svoje náklady odstrániť.
   6. Zmluvné strany sa zaväzujú potvrdiť odstránenie vady v zápisnici o odstránení vady podpísanej oboma Zmluvnými stranami, v ktorej uvedú aj predmet vady, spôsob a čas jej odstránenia.
   7. V prípade, ak nedôjde k odstráneniu vady podľa jej úrovne v stanovenej lehote, **vzniká v súlade s čl. 19 Objednávateľovi nárok na zmluvnú pokutu**. Zároveň ide o také konanie, ktoré je podstatným porušením Zmluvy o dielo a oprávňuje Objednávateľa na odstúpenie od Zmluvy o dielo.
   8. Ak Zhotoviteľ nezačne s odstraňovaním vád, na ktoré sa vzťahuje záruka podľa tejto Zmluvy, v lehote podľa tohto článku Zmluvy a Prílohy č. 5 Zmluvy alebo ak reklamované záručné vady neodstráni v čase určenom týmto článkom Zmluvy a Prílohou č. 5 Zmluvy, Objednávateľ je oprávnený zabezpečiť odstránenie reklamovaných záručných vád na náklady Zhotoviteľa a má právo uplatniť si vzniknuté náklady na odstránenie vád. Nárok Objednávateľa na zmluvnú pokutu a náhradu škody tým spôsobenej podľa Zmluvy o dielo nie je týmto ustanovením dotknutý.
8. CENA A PLATOBNÉ PODMIENKY
   1. Cena Diela je úplná a nemenná.
   2. Objednávateľ je povinný zaplatiť Zhotoviteľovi za riadne vykonanie Diela na základe tejto Zmluvy o dielo cenu dojednanú v zmysle zákona č. 18/1996 Z. z. o cenách, v znení neskorších predpisov v celkovej sume **[●] EUR** (slovom: [●] eur) bez DPH.
   3. Cena za Dielo sa skladá z cien za jednotlivé čiastkové plnenia v súlade s detailným rozpočtom, ktorý tvorí **Prílohu č. 3** tejto Zmluvy o dielo.
   4. Objednávateľ sa zaväzuje uhradiť cenu za Dielo, ku ktorej bude pripočítaná DPH v zmysle platných právnych predpisov v čase zdaniteľného plnenia.
   5. Cena za Dielo predstavuje odplatu za splnenie všetkých zmluvných záväzkov Zhotoviteľa vyplývajúcich z tejto Zmluvy o dielo a zahŕňa všetky náklady a výdavky Zhotoviteľa na riadne a včasné vykonanie Diela, resp. jeho jednotlivých častí podľa tejto Zmluvy o dielo, aj riadne a včasné splnenie všetkých povinností Zhotoviteľa podľa tejto Zmluvy o dielo, vrátane odmeny za udelenie autorských majetkových práv k Dielu podľa **článku 11** tejto Zmluvy o dielo, nákladov spojených s vykonaním školení podľa Zmluvy o dielo a dodaním dokumentácie podľa požiadaviek uvedených v Technickej špecifikácii.
   6. Žiadne opomenutia, chyby pri spracovaní ceny za Dielo, alebo akákoľvek iná príčina na strane Zhotoviteľa, nebudú dôvodom na zmenu ceny za Dielo počas realizácie Diela.
   7. Zhotoviteľ je oprávnený fakturovať cenu podľa bodu 9.2 Zmluvy o dielo po častiach v platobných míľnikoch podľa **Prílohy č. 3** tejto Zmluvy o dielo.
   8. Zhotoviteľ je oprávnený fakturovať príslušnú časť ceny Diela zodpovedajúcu platobnému míľniku podľa tohto článku Zmluvy o dielo až po riadnom odovzdaní a prevzatí príslušnej časti Diela, resp. príslušných častí Diela, na zhotovenie ktorej/ktorých je daný platobný míľnik viazaný podľa tejto Zmluvy o dielo, pričom predpokladom pre vznik nároku na zaplatenie ceny za Dielo, resp. jej príslušnej časti, je podpísanie príslušného Akceptačného protokolu, resp. príslušných Akceptačných protokolov Zmluvnými stranami k všetkým častiam Diela tvoriacim daný platobný míľnik podľa Prílohy č. 3 tejto Zmluvy o dielo.
   9. Výdavky v každej faktúre vystavenej podľa tejto Zmluvy o dielo musia byť rozdelené do jednotlivých položiek s jednotkovými cenami zaokrúhlenými na 2 (dve) desatinné miesta s jednoznačnou identifikáciou, ktorej položky rozpočtu podľa **Prílohy č. 3** sa predmetná fakturovaná čiastka týka. Ku každej faktúre musí byť priložený originál príslušného Akceptačného protokolu, resp. príslušných Akceptačných protokolov podpísaného/podpísaných Zmluvnými stranami k častiam Diela tvoriacim príslušný platobný míľnik, za zhotovenie ktorých sa časť ceny za Dielo fakturuje podľa príslušného platobného míľnika.
   10. Splatnosť každej faktúry je 14 **dní** odo dňa jej doručenia Objednávateľovi, za predpokladu, že faktúra bude spĺňať všetky náležitosti v zmysle bodu **9.11** tohto článku Zmluvy o dielo. Objednávateľ je povinný uhradiť Zhotoviteľovi fakturovanú sumu bezhotovostným prevodom na bankový účet Zhotoviteľa uvedený na faktúre. Všetky poplatky súvisiace s bankovým prevodom znáša Objednávateľ. Faktúra sa považuje za uhradenú dňom odpísania fakturovanej sumy z bankového účtu Objednávateľa.
   11. Faktúra musí obsahovať náležitosti v zmysle zákona č. 222/2004 Z. z. o dani z pridanej hodnoty v platnom znení a v zmysle zákona č. 431/2002 Z.z. o účtovníctve v platnom znení. V prípade jej neúplnosti alebo nesprávnosti je Objednávateľ oprávnený vrátiť ju Zhotoviteľovi na opravu alebo doplnenie; v takom prípade nová lehota splatnosti začne plynúť až dňom doručenia opravenej faktúry Objednávateľovi.
   12. Zmluvné strany sa výslovne dohodli, že Zhotoviteľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani založiť akékoľvek svoje pohľadávky vzniknuté na základe alebo súvislosti s touto Zmluvou o dielo alebo plnením záväzkov podľa tejto Zmluvy o dielo.
9. ZDROJOVÝ KÓD
   1. Zhotoviteľ je povinný pri akceptácii Informačného systému odovzdať Objednávateľovi funkčné vývojové a produkčné prostredie, ktoré je súčasťou Informačného systému.
   2. Zhotoviteľ je povinný pri akceptácii Diela alebo jeho časti odovzdať Objednávateľovi zároveň Vytvorený zdrojový kód v jeho aktuálnej podobe, v elektronickej forme nahratím na úložisko určené Objednávateľom s označením časti a verzie Informačného systému, ktorej sa týka. O odovzdaní a prevzatí zdrojového kódu bude oboma Zmluvnými stranami spísaný a podpísaný písomný preberací protokol.
   3. Okamihom podpisu Záverečného akceptačného protokolu sa prístup k zdrojovému kódu vo vývojovom a produkčnom prostredí, vrátane nakladania s týmto zdrojovým kódom, riadi podmienkami dohodnutými v Servisnej zmluve uzatvorenej Zmluvnými stranami.
   4. Vytvorený zdrojový kód musí byť v podobe, ktorá zaručuje možnosť overenia, že je kompletný a v správnej verzii, t. j. v takej, ktorá umožňuje kompiláciu, inštaláciu, spustenie a overenie funkcionality, a to vrátane kompletnej dokumentácie zdrojového kódu (napr. interfejsov a pod.) takejto časti Informačného systému. Zároveň odovzdaný zdrojový kód musí byť pokrytý testami aspoň na 90%, musí dosahovať rating kvality (statická analýza kódu) podľa CodeClimate/CodeQL atď., minimálne stupňa B.
   5. Pre zamedzenie pochybností, povinnosti Zhotoviteľa týkajúce sa Vytvoreného zdrojového kódu platia aj na akékoľvek opravy, zmeny, doplnenia, upgrade alebo update Vytvoreného zdrojového kódu, ku ktorým dôjde pri plnení tejto Zmluvy o dielo alebo v rámci odstraňovania vád podľa tejto Zmluvy o dielo. Vytvorený zdrojový kód bude vytvorený vyexportovaním z vývojového prostredia a bude odovzdaný Objednávateľovi v súlade s bodom 10.2 tejto Zmluvy o dielo.
   6. Nebezpečenstvo poškodenia Vytvoreného zdrojového kódu prechádza na Objednávateľa momentom odovzdania Diela alebo jeho časti podľa tejto Zmluvy o dielo.
10. PRÁVA DUŠEVNÉHO VLASTNÍCTVA
    1. Vzhľadom na to, že súčasťou dodaného Diela podľa tejto Zmluvy o dielo môže byť aj:
       1. vytvorenie plnení, ktoré môžu napĺňať znaky počítačového programu v zmysle Autorského zákona,
       2. Preexistentný obchodne dostupný proprietárny SW, Preexistentný obchodne nedostupný proprietárny SW, Preexistentný open source SW

je k týmto súčastiam Informačného systému poskytovaná licencia za podmienok dohodnutých ďalej v tomto článku Zmluvy o dielo, a to na účel, pre ktorý bol Informačný systém vytvorený. Poskytnutie licencie je viazané na moment odovzdania a prevzatia Diela alebo jeho časti podľa tejto Zmluvy o dielo, tzn.: Objednávateľ nadobúda licencie najneskôr dňom odovzdania a prevzatia Diela alebo jeho časti podľa tejto Zmluvy (podpisom príslušného Akceptačného protokolu/Záverečného akceptačného protokolu k Dielu ako celku).

* 1. Zmluvné strany sa dohodli, že pokiaľ Zhotoviteľ vytvorí v rámci plnenia tejto Zmluvy o dielo pre Objednávateľa SW, ktorý je počítačovým programom chráneným autorským právom alebo jeho časť, akceptáciou Diela alebo jeho časti udeľuje Zhotoviteľ Objednávateľovi súhlas používať taký počítačový program ako licenciu nevýhradnú, časovo neobmedzenú (po dobu trvania majetkových autorských práv), územne obmedzenú na územie Slovenskej republiky, v neobmedzenom rozsahu (najmä na neobmedzený počet zariadení a užívateľov) a na všetky spôsoby použitia najmä v súlade s § 19 ods. 4 Autorského zákona na účel, pre ktorý bol Informačný systém vytvorený podľa tejto Zmluvy o dielo. Špecifikácia počítačových programov vytvorených Zhotoviteľom podľa tejto Zmluvy o dielo tvorí Prílohu č. 1B tejto Zmluvy o dielo.
  2. Licencia podľa bodu 11.2 tohto článku Zmluvy o dielo sa vzťahuje v rovnakom rozsahu na vyjadrenie v strojovom aj zdrojovom kóde, ako aj koncepčné prípravné materiály, súvisiacu dokumentáciu, a to aj na prípadné ďalšie verzie SW obsiahnuté v Informačnom systéme dodané a upravené na základe tejto Zmluvy o dielo.
  3. Účinnosť licencie podľa bodu 11.2 tohto článku Zmluvy o dielo nastáva okamihom podpisu akceptačného protokolu k Dielu alebo jeho časti, ktoré príslušný počítačový program obsahuje; do tej doby je Objednávateľ oprávnený počítačový program použiť v rozsahu a spôsobom nevyhnutným na vykonanie akceptácie Diela. Udelenie licencie nemožno zo strany Zhotoviteľa vypovedať a jej účinnosť trvá aj po skončení účinnosti tejto Zmluvy o dielo, ak sa nedohodnú Zmluvné strany výslovne inak.
  4. Odmena za udelenie licencie k Informačnému systému alebo jeho časti spôsobom, v rozsahu a na čas uvedený v bode 11.2 tohto článku Zmluvy o dielo je súčasťou ceny za dodanie Diela v zmysle článku 9 tejto Zmluvy o dielo.
  5. Zmluvné strany výslovne vyhlasujú, že ak pri poskytovaní plnenia podľa tejto Zmluvy o dielo vznikne činnosťou Zhotoviteľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že Objednávateľ je oprávnený disponovať majetkovými autorskými právami k dielu spoluautorov tak, ako by bol ich výhradným disponentom a že Zhotoviteľ udelil Objednávateľovi súhlas k akejkoľvek zmene alebo inému zásahu do diela spoluautorov. Cena Diela podľa čl.9 tejto Zmluvy o dielo je stanovená so zohľadnením tohto ustanovenia a Zhotoviteľovi nevzniknú v prípade vytvorenia diela spoluautorov žiadne nové nároky na odmenu.
  6. Ak nie je v tejto Zmluve o dielo uvedené inak, Zhotoviteľ touto Zmluvou o dielo prevádza na Objednávateľa všetky osobitné práva zhotoviteľa databázy podľa § 135 ods. 1 Autorského zákona, ktoré Zhotoviteľ ako zhotoviteľ databázy má k súčastiam plnenia predmetu Zmluvy dielo, ktoré sú databázou, a to v rozsahu uvedenom v tomto článku Zmluvy o dielo.
  7. Zmluvné strany sa dohodli, že pokiaľ Zhotoviteľ pri plnení Zmluvy o dielo, ako ich súčasť Diela použije (spravidla ich spracovaním) SW 3. strany (vrátane prípadu ak poskytovateľom licencie k SW 3. strany je Zhotoviteľ), v takomto prípade udelí Objednávateľovi oprávnenie používať takýto SW 3. strany v súlade s osobitnými licenčnými podmienkami Zhotoviteľa alebo tretích strán, ktoré sa na taký SW 3. strany vzťahujú. Pre použitie softvéru ako SW 3. strany podľa tohto bodu Zmluvy o dielo je nevyhnutné splniť jednu z podmienok:
     1. Ide o Preexistentný obchodne dostupný proprietárny SW;
     2. Ide o Preexistentný obchodne nedostupný proprietárny SW, pričom Zhotoviteľ v čase odovzdania Diela alebo jeho časti, ktorá taký Preexistentný obchodne nedostupný proprietárny SW obsahuje, udelí Objednávateľovi licenciu na používanie takého Preexistentného obchodne nedostupného proprietárneho SW v rozsahu nevyhnutnom na funkčné používanie Diela alebo jeho časti (s výnimkou použitia, ktoré má obchodný charakter), a to v súlade s účelom, na aký je Dielo alebo jeho časť vytvorené a na celé obdobie existencie Diela ako celku;;
     3. Ide o Preexistentný open source SW, a zároveň tento Preexistentný open source SW nie je taký, na základe ktorého by bol Objednávateľ alebo Zhotoviteľ povinný (i) zverejniť, čo i len časť, zdrojového kódu Informačného systému alebo (ii) uvoľniť čo i len časť zdrojového kódu Informačného systému tretej strane alebo (iii) ponúknuť odvodené dielo pod rovnakou (copyleftovou) licenciou ako pôvodné dielo alebo (iv) ktorého licenčné podmienky obmedzujú alebo vylučujú možnosť Objednávateľa používať Informačný systém v súlade s jeho účelom, predovšetkým nie je Preexistentným open source SW s nasledujúcimi licenčnými podmienkami (bez ohľadu na verziu licenčných podmienok): a) GNU General Public License (GNU GPL), b) Verejná licencia Európskej únie (EUPL), c) Mozilla Public License (MPL), c) Otvorená softvérová licencia (OSL), d) Verejná licencia IBM, e) Všeobecná verejná licencia Affero;

(ďalej spolu len „***Preexistentný SW***“)

* 1. Špecifikácia Preexistentných SW a ich licenčných podmienok, tvoriacich súčasť Diela podľa tejto Zmluvy o dielo tvoria **Prílohu č. 1 B a Prílohu č. 6**. Za predpokladu že licencie podľa prvej vety tohto článku stratia platnosť a účinnosť, Poskytovateľ je povinný zabezpečiť kvalitatívne zodpovedajúci ekvivalent pôvodných licencií na obdobie do podpisu Záverečného akceptačného protokolu, a to takým spôsobom aby bol Objednávateľ schopný zabezpečovať plynulú, bezpečnú a spoľahlivú prevádzku Informačného systému.
  2. Práva získané v rámci plnenia tejto Zmluvy o dielo prechádzajú aj na prípadného právneho nástupcu Objednávateľa. Prípadná zmena v osobe Zhotoviteľa (napr. právne nástupníctvo) nebude mať vplyv na oprávnenia udelené v rámci tejto Zmluvy o dielo Zhotoviteľom Objednávateľovi.
  3. Zhotoviteľ sa zaväzuje samostatne zdokumentovať všetky využitia Preexistentných SW v rámci Diela a predložiť Objednávateľovi ich ucelený prehľad vrátane ich licenčných podmienok, najneskôr v čase podpísania Záverečného akceptačného protokolu.
  4. Ak sú s použitím Preexistentného SW, služieb podpory k nemu v rozsahu akom sú nevyhnutné, či iných súvisiacich plnení spojené akékoľvek poplatky, je Poskytovateľ povinný v rámci ceny za Dielo podľa tejto Zmluvy o dielo riadne uhradiť všetky tieto poplatky za celú dobu do podpisu Záverečného akceptačného protokolu. Zhotoviteľ v súlade s článkom 9 tejto Zmluvy o dielo zodpovedá za úhradu licenčných poplatkov za použitie Preexistentného SW a súvisiacich služieb podpory a iných plnení podľa tohto bodu Zmluvy.
  5. V prípade, že pri zhotovení Diela vznikne alebo sa stane jeho súčasťou počítačový program neuvedený v **Prílohe č. 1 B alebo Prílohe č. 6** a Objednávateľ takéto Dielo akceptuje podpisom Záverečného akceptačného protokolu, vzťahujú sa aj na tento počítačový program ustanovenia tohto článku Zmluvy o dielo v celom rozsahu podľa charakteru počítačového programu dodaného v zmysle tejto Zmluvy o dielo.
  6. Autorské diela a/alebo Preexistentné SW iné ako uvedené v **Prílohe č. 1 B** **a Prílohe č. 6** je možné urobiť súčasťou Diela len na základe predchádzajúceho písomného súhlasu Objednávateľa.

1. OCHRANA DÔVERNÝCH INFORMÁCIÍ A OSOBNÝCH ÚDAJOV
   1. V prípade, ak dôjde k náhodnému prístupu ktorejkoľvek Zmluvnej strany k osobným údajom, ktoré spracováva druhá Zmluvná strana, je táto Zmluvná strana povinná zachovávať mlčanlivosť o týchto osobných údajoch a súčasne sa zaväzuje dodržiavať nasledovné pokyny:
      1. osobné údaje nevyužiť pre vlastnú potrebu, pre potreby vlastnej podnikateľskej činnosti a ani na účely reklamy,
      2. neposkytnúť, nesprístupniť ani nezverejniť osobné údaje dotknutých osôb tretím stranám alebo neoprávneným osobám, okrem prípadov, kedy poskytovanie, sprístupňovanie a zverejňovanie osobných údajov stanovuje právo Európskej únie alebo právne predpisy Slovenskej republiky alebo medzinárodné zmluvy, ktorými je Slovenská republika viazaná,
      3. nekopírovať, neskenovať, nerozširovať, ani inak nespracúvať osobné údaje,
      4. dodržiavať všetky bezpečnostné opatrenia za účelom ochrany osobných údajov s cieľom chrániť osobné údaje tak, aby nedošlo k ich strate, poškodeniu, prezradeniu alebo zneužitiu treťou osobou alebo inému neoprávnenému prístupu alebo neoprávnenej manipulácii s osobnými údajmi, a to aj nedbanlivostným konaním.
   2. Povinnosť mlčanlivosti neplatí:
      1. ak je to nevyhnutné na plnenie úloh súdu a orgánov činných v trestnom konaní podľa osobitného zákona; tým nie sú dotknuté ustanovenia o mlčanlivosti podľa osobitných predpisov, alebo
      2. vo vzťahu k Úradu na ochranu osobných údajov Slovenskej republiky pri plnení jeho úloh podľa zákona č. 18/2018 Z. z. o ochrane osobných údajov a o zmene a doplnení niektorých zákonov, v znení neskorších predpisov alebo podľa NARIADENIA EURÓPSKEHO PARLAMENTU A RADY (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
   3. Povinnosť mlčanlivosti osobných údajov nie je časovo obmedzená a trvá aj po skončení trvania Zmluvy o dielo.
   4. Zmluvné strany sa dohodli, že všetky skutočnosti, informácie a údaje, ktoré sa Zmluvné strany dozvedeli v súvislosti s touto Zmluvou o dielo, jej plnením a rokovaniami s ňou súvisiacimi, sú v rozsahu, ktorý nevylučujú všeobecne záväzné právne predpisy, dôvernými informáciami (ďalej len „**Dôverné informácie**“). Obidve Zmluvné strany sú povinné zachovávať mlčanlivosť o Dôverných informáciách, ibaže by z tejto Zmluvy o dielo alebo z príslušných všeobecne záväzných právnych predpisov vyplývalo inak. Záväzok Zmluvných strán obsiahnutý v tomto článku nie je časovo obmedzený a trvá aj po zániku tejto Zmluvy o dielo.
   5. Zmluvné strany sa zaväzujú, že dôverné informácie bez predchádzajúceho písomného súhlasu druhej Zmluvnej strany nevyužijú pre seba a/alebo pre tretie osoby, neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa nepokladajú členovia orgánov Zmluvných strán, zamestnanci alebo dodávatelia Zmluvných strán, audítori alebo právni poradcovia Zmluvných strán, ktorí sú ohľadne im sprístupnených informácií viazaní povinnosťou mlčanlivosti buď na základe zmluvy alebo všeobecne záväzných právnych predpisov. Porušením tejto povinnosti nie je postup Objednávateľa v súlade s ustanoveniami zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) (ďalej len „**zákon o slobodnom prístupe k informáciám**“).
   6. Zmluvné strany sa zaväzujú nepoužiť Dôverné informácie za iným účelom ako je uvedený v tejto Zmluve o dielo.
   7. Povinnosť zachovávať mlčanlivosť o Dôverných informáciách sa nevzťahuje na:
      1. informácie, ktoré už sú v deň podpisu tejto Zmluvy o dielo verejne známe alebo ktoré sa už v deň podpisu tejto Zmluvy o dielo dali získať z bežne dostupných informačných prostriedkov;
      2. informácie, ktoré sa stali po podpise tejto Zmluvy o dielo verejne známymi alebo ktoré sa po tomto dni už dajú získať z bežne dostupných informačných prostriedkov, ak tento stav nie je dôsledkom porušenia povinností Zmluvných strán podľa tohto článku Zmluvy o dielo;
      3. prípady, kedy na základe všeobecne záväzných právnych predpisov alebo na základe povinnosti uloženej postupom podľa všeobecne záväzných právnych predpisov musí Zmluvná strana poskytnúť Dôverné informácie. V takom prípade je dotknutá Zmluvná strana povinná informovať druhú Zmluvnú stranu o vzniku jej povinnosti poskytnúť Dôverné informácie s uvedením rozsahu tejto povinnosti bez zbytočného odkladu.
   8. Za porušenie povinnosti zachovávať mlčanlivosť o Dôverných informáciách podľa tohto článku tejto Zmluvy o dielo sa nepokladá použitie potrebných Dôverných informácií v prípadoch súdnych, rozhodcovských, správnych alebo iných konaní vedených za účelom realizovania plnenia alebo výkonu práv Zmluvnou stranou podľa tejto Zmluvy o dielo alebo v súvislosti s ňou.
2. OPRÁVNENÉ OSOBY A KĽÚČOVÍ EXPERTI
   1. Každá zo Zmluvných strán môže zmeniť oprávnené osoby. Takáto zmena je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby druhej Zmluvnej strane.
   2. Zhotoviteľ je povinný plniť túto Zmluvu o dielo Kľúčovými expertmi, prostredníctvom ktorých preukazoval splnenie podmienok účasti vo Verejnom obstarávaní, ktorí splnili podmienky účasti určené Objednávateľom podľa § 34 ods. 1 písm. g) Zákona o verejnom obstarávaní, a ktorých zoznam je Prílohou č. 8 tejto Zmluvy o dielo (ďalej aj ako „**Kľúčoví experti**“ ), a to počas celej doby plnenia záväzkov Zhotoviteľa podľa Zmluvy o dielo. V prípade, ak Zhotoviteľ poruší záväzok uvedený v predchádzajúcej vete tejto Zmluvy o dielo, má Objednávateľ nárok na zmluvnú pokutu od Zhotoviteľa vo výške 5.000 eur bez DPH za každé jednotlivé porušenie stanoveného záväzku Zhotoviteľa. Porušenie povinnosti Zhotoviteľa použiť na plnenie tejto Zmluvy o dielo Kľúčových expertov podľa tohto bodu Zmluvy o dielo je podstatným porušením tejto Zmluvy o dielo Zhotoviteľom. Zhotoviteľ je povinný zoznam podľa predchádzajúcej vety tohto bodu Zmluvy o dielo aktualizovať, a to vždy po predchádzajúcom schválení zmeny Kľúčového experta zo strany Objednávateľa v zmysle nasledujúceho bodu tohto článku Zmluvy o dielo. Aktuálny zoznam Kľúčových expertov je Zhotoviteľ povinný zaslať Objednávateľovi elektronicky bezodkladne po schválení zmeny.
   3. Zhotoviteľ je povinný vyžiadať si vopred písomný súhlas Objednávateľa na akúkoľvek zmenu Kľúčových expertov, ktorých používa na realizáciu tejto Zmluvy o dielo. Každá žiadosť o zmenu Kľúčového experta musí byť Objednávateľovi doručená včas tak, aby nezdržiavala postup vykonania Diela a to najneskôr 15 (pätnásť) kalendárnych dní pred Zhotoviteľom navrhovanou zmenou Kľúčového experta. V prípade, ak niektorý z Kľúčových expertov ukončí spoluprácu so Zhotoviteľom, v prípade úmrtia Kľúčového experta alebo v inom relevantnom prípade, ktorý zabraňuje Kľúčovému expertovi riadne vykonávať plnenie tejto Zmluvy o dielo, je Zhotoviteľ povinný o tejto skutočnosti bez zbytočného odkladu písomne informovať Objednávateľa, požiadať Objednávateľa o zmenu tohto Kľúčového experta a navrhnúť Objednávateľovi nového Kľúčového experta v súlade s týmto bodom Zmluvy. Zhotoviteľ sa zaväzuje, že bude mať na realizáciu plnenia k dispozícii minimálne taký počet Kľúčových expertov, aký bol stanovený v rámci podmienok účasti vo Verejnom obstarávaní. Pri akejkoľvek zmene Kľúčového experta, musí Zhotoviteľom navrhovaný nový Kľúčový expert spĺňať minimálne požiadavky stanovené Objednávateľom v rámci podmienok účasti vo Verejnom obstarávaní. Žiadosť o písomný súhlas pri zmene Kľúčového experta predloží Zhotoviteľ Objednávateľovi v písomnej forme spolu s dokladmi preukazujúcimi splnenie predmetných minimálnych požiadaviek vo vzťahu k podmienkam účasti vo Verejnom obstarávaní na Kľúčových expertov pred ich nástupom na výkon činností podľa tejto Zmluvy o dielo. Akákoľvek zmena Kľúčových expertov podľa tohto bodu Zmluvy o dielo je možná len s predchádzajúcim písomným súhlasom Objednávateľa podľa tohto bodu Zmluvy o dielo. Po udelení súhlasu Objednávateľa so zmenou Kľúčového experta podľa tohto bodu Zmluvy môže príslušný nový Kľúčový expert začať vykonávať príslušné činnosti v rámci plnenia tejto Zmluvy o dielo. Porušenie ktorejkoľvek povinnosti Zhotoviteľa podľa tohto bodu Zmluvy o dielo sa považuje za podstatné porušenie Zmluvy o dielo Zhotoviteľom.
   4. Zmluvné strany vyhlasujú, že odsúhlasenie zmeny Kľúčových expertov zo strany Objednávateľa žiadnym spôsobom nezbavuje Zhotoviteľa záväzkov vyplývajúcich mu zo Zmluvy o dielo a že také zmeny nesmú mať za následok navýšenie ceny Diela.
   5. V prípade aktualizácie Prílohy č. 8, t. j. zmena údajov o Kľúčových expertoch, resp. zmena a/alebo doplnenie Kľúčového experta, bude vyhotovený dodatok k tejto Zmluve o dielo.
3. SÚČINNOSŤ
   1. Zmluvné strany sa zaväzujú vzájomne spolupracovať a poskytovať si všetky informácie a nevyhnutnú súčinnosť potrebnú pre riadne plnenie svojich záväzkov vyplývajúcich im z tejto Zmluvy o dielo.
   2. Objednávateľ je povinný počas celej doby plnenia Zmluvy o dielo poskytovať Zhotoviteľovi súčinnosť v oblasti doplnenia údajov, podkladov a iných dokladov na základe jeho požiadaviek na splnenie povinnosti dodať Dielo a jeho jednotlivé časti riadne a včas v súlade s touto Zmluvou o dielo.
   3. Objednávateľ sa zaväzuje poskytnúť Zhotoviteľovi potrebnú súčinnosť pri zhotovovaní Diela a zaistiť súčinnosť tretích osôb spolupracujúcich s Objednávateľom a to v rozsahu, ktorý je výslovne uvedený v dokumente Projektový plán podľa článku 1.1.písm. n) tejto Zmluvy o dielo, resp. ktorý môže byť spresnený v rámci Cieľového konceptu odsúhlaseného Objednávateľom podľa tejto Zmluvy o dielo.
   4. Zhotoviteľ sa zaväzuje spolupracovať s Objednávateľom počas vykonávania Diela a vyvinúť maximálne úsilie a súčinnosť z jeho strany tak, aby bolo Dielo vykonané v súlade s touto Zmluvou o dielo.
   5. Zhotoviteľ sa zaväzuje, že pri predčasnom ukončení tejto Zmluvy o dielo zo strany Objednávateľa a zmene dodávateľa plnenia poskytne Objednávateľovi primeranú súčinnosť pri prechode na nového dodávateľa, najmä v oblasti architektúry a integrácie informačných systémov a informuje nového dodávateľa o všetkých procesných a iných úkonoch pri plnení tejto Zmluvy o dielo so zreteľom na úkony týkajúce sa odovzdania Diela alebo jeho časti v súlade s **čl. 6** Zmluvy o dielo. Tento záväzok trvá aj po predčasnom ukončení Zmluvy o dielo, a to po dobu 6 mesiacov od predčasného ukončenia Zmluvy o dielo, avšak poskytnutie súčinnosti podľa tohto bodu Zmluvy o dielo **nie je** súčasťou ceny Diela, bude predmetom samostatnej objednávky/zmluvy v závislosti od rozsahu požadovanej súčinnosti pri dodržaní cien uvedených v ponuke zhotoviteľa (poskytovateľa) za človekohodinu pre Služby podpory a prevádzky v Servisnej zmluve.
4. KOMUNIKÁCIA ZMLUVNÝCH STRÁN
   1. Zmluvné strany sa dohodli, že Oprávnenými osobami na účely komunikácie vo veciach týkajúcich sa zhotovenia Diela alebo jeho častí podľa tejto Zmluvy o dielo sú:
      1. Za Objednávateľa:
         1. Meno a funkcia: [●], Oprávnená osoba na strane Objednávateľa
         2. Telefonický kontakt: [●]
         3. e-mail: [●]
      2. Za Zhotoviteľa:
         1. Meno a funkcia: [●], Oprávnená osoba na strane Zhotoviteľa
         2. Telefonický kontakt: [●]
         3. e-mail: [●].
   2. Zmluvné strany sa ďalej dohodli, že v prípade ak nastane zmena vyššie uvedených osôb, Zmluvné strany sa zaväzujú vzájomne si poskytnúť informácie o týchto osobách. Zmena oprávnených osôb v zmysle čl. 15. 1 Zmluvy o dielo sa vykoná podpisom písomného protokolu o zmene Oprávnenej osoby oboma Zmluvnými stranami.
   3. Zmluvné strany sa ďalej dohodli, že bežná komunikácia (napr. komunikácia týkajúca sa organizácii stretnutí alebo iných organizačných záležitosti alebo podkladov pre fakturáciu a pod.) bude vykonávaná prostredníctvom e-mailu.
   4. Komunikácia Zmluvných strán, ktorá má povahu právneho úkonu (napr. odstúpenie od Zmluvy o dielo, uplatnenie zmluvnej pokuty a pod.) bude vykonávaná písomne v listinnej podobe s doporučeným doručovaním druhej Zmluvnej strane prostredníctvom poštovej služby alebo kuriérskej služby.
   5. Písomnosti doručované poštovou alebo kuriérskou službou sú považované za doručené prevzatím alebo odmietnutím prevzatia zásielky, a ak ich Zmluvná strana neprevezme na adrese uvedenej v záhlaví tejto Zmluvy o dielo alebo na korešpondenčnej adrese písomne oznámenej Zmluvnej strane pre doručovanie, považujú sa písomnosti za doručené na tretí pracovný deň nasledujúci po dni, kedy bola písomnosť preukázateľne odoslaná na adresu Zmluvnej strany podľa tohto bodu Zmluvy o dielo.
   6. V prípade ak táto Zmluva o dielo umožňuje elektronickú komunikáciu prostredníctvom e-mailu, myslí sa tým komunikácia medzi Oprávnenými osobami stanovenými podľa článku 13 tejto Zmluvy o dielo, pokiaľ sa Zmluvné strany písomne nedohodnú inak. Ak táto Zmluva o dielo neustanovuje inak, v prípade pochybností o doručení e-mailovej správy odoslanej v súlade s touto Zmluvou o dielo sa e-mailová správa považuje za doručenú druhej Zmluvnej strane momentom jej odoslania na e-mailovú adresu Oprávnenej osoby druhej Zmluvnej strany uvedenú v článku 13 tejto Zmluvy o dielo.
5. OCHRANA ZAMESTNANCOV ZHOTOVITEĽA A SUBDODÁVATEĽOV
   1. Zhotoviteľ pri plnení predmetu Zmluvy o dielo zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov. Zhotoviteľ je povinný vykonať všetky nevyhnutné opatrenia, aby zabezpečil v súvislosti s plnením Zmluvy o dielo bezpečnosť svojich zamestnancov, zamestnancov Objednávateľa, subdodávateľov a ďalších osôb, ktoré sa s vedomím Objednávateľa zdržujú v mieste plnenia predmetu Zmluvy o dielo.
   2. Zhotoviteľ je povinný v súvislosti s plnením predmetu Zmluvy o dielo vykonať opatrenia a určiť postupy na zaistenie bezpečnosti svojich zamestnancov a subdodávateľov, a zabezpečiť prostriedky potrebné na ochranu života a zdravia zamestnancov v mieste plnenia predmetu Zmluvy o dielo pre prípad vzniku bezprostredného a vážneho ohrozenia života alebo zdravia; o vykonaných opatreniach je Zhotoviteľ povinný informovať Objednávateľa a ďalšie osoby zdržujúce sa na mieste plnenia predmetu Zmluvy o dielo.
   3. Objednávateľ je povinný a zaväzuje sa zabezpečiť také pracovné podmienky v súlade s pravidlami bezpečnosti a ochrany zdravia práci, aké zabezpečuje pre svojich zamestnancov alebo pracovníkov na dohody uzatváraných mimo pracovného pomeru.
   4. V prípade, ak budú miestom plnenia predmetu Zmluvy o dielo priestory Objednávateľa, povinnosti vyplývajúce z bodu 16.2 Zmluvy o dielo sa primerane uplatnia na Objednávateľa.
   5. Zhotoviteľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia predmetu Zmluvy o dielo, ktoré́ by pri práci mohli ohroziť bezpečnosť alebo zdravie zamestnancov Zhotoviteľa alebo jeho subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením predmetu Zmluvy o dielo.
   6. Zhotoviteľ je povinný bezodkladne oboznámiť Objednávateľa o mimoriadnej udalosti (nebezpečná udalosť, pracovný úraz zamestnanca Zhotoviteľa alebo inej osoby konajúcej v mene Zhotoviteľa), ktorá sa stala v súvislosti s plnením predmetu Zmluvy o dielo, a ktorá sa týka ochrany zamestnancov Zhotoviteľa a jeho subdodávateľov. Povinnosť Zhotoviteľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu Zmluvy o dielo, ale došlo k nej na pracoviskách Objednávateľa.
   7. Zhotoviteľ je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
6. ZODPOVEDNOSŤ ZA ŠKODU A NÁHRADA ŠKODY
   1. Nebezpečenstvo škody a vlastnícke právo ku všetkým hmotným plneniam Diela vytvoreným a/alebo dodaným na základe Zmluvy o dielo prechádza na Objednávateľa odovzdaním Diela alebo jeho časti Objednávateľovi.
   2. Každá zo Zmluvných strán nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto Zmluvy o dielo.
   3. Zhotoviteľ zodpovedá za škodu spôsobenú Objednávateľovi jeho zamestnancami a/alebo subdodávateľmi, pričom ustanovenia Zákonníka práce o zodpovednosti zamestnancov za škodu ako i ustanovenia Obchodného zákonníka o náhrade škody aplikovateľné na škodu spôsobenú subdodávateľmi tým nie sú dotknuté.
   4. Zhotoviteľ zodpovedá za škodu, ktorá vznikne Objednávateľovi počas plnenia tejto Zmluvy o dielo a pôjde o škodu spôsobenú vadou Informačného systému. Za takto spôsobenú škodu zodpovedá Zhotoviteľ, ak vznikla v čase plynutia záručnej doby podľa tejto Zmluvy o dielo.
   5. Obe Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
   6. Zhotoviteľ je povinný postupovať s odbornou starostlivosťou pri plnení pokynov a zadaní daných mu Objednávateľom na vykonanie Diela podľa tejto Zmluvy o dielo, pričom je povinný bez zbytočného odkladu písomne Objednávateľa upozorniť na nevhodnosť pokynov Objednávateľa a/alebo nevhodnosť podkladov poskytnutých Objednávateľom s adekvátnym odôvodnením nevhodnosti takýchto pokynov a/alebo podkladov, ak mohol túto nevhodnosť zistiť pri vynaložení odbornej starostlivosti. Zhotoviteľ, ktorý nesplní povinnosť podľa predchádzajúcej vety tohto bodu Zmluvy o dielo zodpovedá za vady Diela spôsobené nevhodnými pokynmi Objednávateľa a/alebo nevhodnými podkladmi poskytnutými Objednávateľom a nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Zhotoviteľ, ktorý splnil povinnosť podľa prvej vety tohto bodu Zmluvy o dielo nezodpovedá za nemožnosť dokončenia Diela alebo za vady dokončeného Diela spôsobené nevhodnými pokynmi Objednávateľa a/alebo nevhodnými podkladmi od Objednávateľa, ani za škodu tým vzniknutú, ak Objednávateľ na použití týchto nevhodných pokynov a/alebo nevhodných podkladov pri zhotovení Diela naďalej písomne trval.
   7. Ak nevhodné pokyny a/alebo podklady dané Objednávateľom prekážajú v riadnom plnení povinností Zhotoviteľa podľa tejto Zmluvy o dielo, je Zhotoviteľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Objednávateľa alebo písomného oznámenia, že Objednávateľ trvá na poskytnutí plnení podľa tejto Zmluvy o dielo s použitím nevhodných podkladov a pokynov daných mu Objednávateľom. O dobu, po ktorú bolo potrebné plnenie povinností Zhotoviteľa podľa tejto Zmluvy o dielo prerušiť sa predlžuje lehota určená na ich splnenie. Zhotoviteľ má takisto nárok na náhradu účelne vynaložených a preukázaných nákladov, ktoré mu vznikli v súvislosti s prerušením plnenia jeho povinností podľa tejto Zmluvy o dielo za podmienok uvedených v tomto bode alebo s použitím nevhodných pokynov a/alebo podkladov Objednávateľa do doby, keď sa ich nevhodnosť mohla zistiť.
   8. Zhotoviteľ je oprávnený zabezpečiť plnenie tejto Zmluvy o dielo alebo jeho častí prostredníctvom subdodávateľov v súlade s podmienkami Verejného obstarávania a touto Zmluvou o dielo. Zhotoviteľ zodpovedá za každé plnenie takéhoto subdodávateľa v rozsahu, ako keby plnenie poskytoval sám.
7. SUBDODÁVATELIA A REGISTER PARTNEROV VEREJNÉHO SEKTORA
   1. Za subdodávateľa sa považuje každý jednotlivý hospodársky subjekt, ktorý uzavrie so Zhotoviteľom písomnú odplatnú zmluvu na plnenie určitej časti tejto Zmluvy o dielo.
   2. V súlade s § 11 ZVO každý subdodávateľ musí byť zapísaný v registri partnerov verejného sektora, pokiaľ mu v súlade so Zákonom o RPVS, vznikla povinnosť byť zapísaní v registri partnerov verejného sektora. Zhotoviteľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o RPVS. Porušenie povinnosti Zhotoviteľa podľa predchádzajúcej vety tohto bodu Zmluvy je podstatným porušením povinností Zhotoviteľa podľa Zmluvy o dielo.
   3. Zoznam Objednávateľom odsúhlasených subdodávateľov je uvedený v Prílohe č. 4 tejto Zmluvy o dielo – Vyhlásenie k subdodávkam.
   4. Ak Zhotoviteľ nemá v úmysle využívať subdodávateľov a neuviedol vo Verejnom obstarávaní a pri podpise tejto Zmluvy o dielo Objednávateľovi žiadnych subdodávateľov, prostredníctvom ktorých má v úmysle poskytnúť plnenie podľa tejto Zmluvy o dielo alebo jeho časť, je povinný poskytnúť všetky plnenia podľa tejto Zmluvy o dielo samostatne, a to osobne, resp. prostredníctvom svojich vlastných zamestnancov.
   5. Ak má Zhotoviteľ úmysel použiť na plnenie tejto Zmluvy o dielo alebo jej časti subdodávateľov, je Zhotoviteľ oprávnený použiť na plnenie tejto Zmluvy o dielo len subdodávateľov, ktorí sú uvedení v Prílohe č. 4 tejto Zmluvy o dielo.
   6. Po predchádzajúcom písomnom súhlase Objednávateľa môže Zhotoviteľ na poskytnutie plnenia podľa tejto Zmluvy o dielo zmeniť subdodávateľa uvedeného v Prílohe č. 4 tejto Zmluvy o dielo, ak je ním navrhovaný nový subdodávateľ zapísaný v registri partnerov verejného sektora podľa § 11 ZVO, pokiaľ mu v súlade so Zákonom o RPVS, vznikla povinnosť byť zapísaní v registri partnerov verejného sektora. Zmenu subdodávateľa uvedeného v Prílohe č. 4 tejto Zmluvy o dielo podľa tohto bodu zmluvy sú zmlúvné strany povinné zaznamenať v dodatku uzatvorenom k tejto Zmluve o dielo.
   7. Zhotoviteľ je povinný Objednávateľovi pred zmenou subdodávateľa, predložiť písomnú žiadosť o udelenie súhlasu so zmenou subdodávateľa, ktorá bude obsahovať minimálne:
      1. identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia;
      2. podiel plnenia Zmluvy o dielo, ktorý má Zhotoviteľ v úmysle zabezpečiť prostredníctvom subdodávateľa a konkrétnu časť plnenia;
      3. ak sa navrhovaným subdodávateľom nahrádza už schválený subdodávateľ, identifikačné údaje nahradeného subdodávateľa.
   8. Zhotoviteľ je povinný písomne oznámiť Oprávnenej osobe Objednávateľa akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
   9. Povinnosti Zhotoviteľ a vyplývajúce z tejto Zmluvy o dielo platia rovnako aj pre zamestnancov subdodávateľov, pokiaľ sa týkajú činností vykonávaných podľa tejto Zmluvy o dielo prostredníctvom zamestnancov subdodávateľa.
   10. Odsúhlasenie výberu subdodávateľov Objednávateľom alebo poskytnutie plnenia podľa tejto Zmluvy o dielo alebo jeho časti subdodávateľom žiadnym spôsobom nezbavuje Zhotoviteľa záväzkov a povinností vyplývajúcich mu zo Zmluvy o dielo a Zhotoviteľ je zodpovedný za plnenie subdodávateľov, ako by plnil sám.
   11. Zhotoviteľ je povinný postupovať podľa tohto Článku Zmluvy o dielo aj v prípade, ak pred podpisom tejto Zmluvy o dielo nepredložil Objednávateľovi žiadny zoznam subdodávateľov a tvrdil, že plnenie podľa tejto Zmluvy o dielo poskytne osobne a následne vznikla potreba poskytnúť plnenie alebo jeho časť subdodávateľom.
8. SANKCIE A ZMLUVNÉ POKUTY
   1. Ak bude Zhotoviteľ v omeškaní s plnením povinnosti odovzdať Objednávateľovi Dielo alebo jeho časť v termínoch podľa tejto Zmluvy o dielo, Objednávateľ je oprávnený požadovať od Zhotoviteľa zmluvnú pokutu vo výške 0,25**%** z ceny Diela alebo jeho časti, s ktorej odovzdaním je Zhotoviteľ v omeškaní, za každý (aj začatý) deň omeškania.
   2. Ak bude Zhotoviteľ v omeškaní s plnením povinnosti odstrániť záručnú vadu Diela prvej úrovne (A), Objednávateľ je oprávnený požadovať od Zhotoviteľa zmluvnú pokutu vo výške 0.25**%** z ceny tej časti Diela, ktorá je dotknutá takouto vadou za každý deň omeškania. Za predpokladu, že nemožno určiť o ktorú časť Diela ide, počíta sa 0.25**%** z celkovej ceny Diela.
   3. Ak bude Zhotoviteľ v omeškaní s plnením povinnosti odstrániť záručnú vadu Diela druhej a tretej úrovne (B), (C) Objednávateľ je oprávnený požadovať od Zhotoviteľa zmluvnú pokutu vo výške 0.1% z ceny Diela, ktorá je dotknutá takouto vadou za každý deň omeškania. Za predpokladu, že nemožno určiť o ktorú časť Diela ide, počíta sa 0.1% z celkovej ceny Diela.
   4. Ak bude Zhotoviteľ v omeškaní s plnením povinností podľa bodu 10.1 Zmluvy o dielo, Objednávateľ je oprávnený požadovať od Zhotoviteľa zmluvnú pokutu vo výške 10.000,- EUR za každý (aj začatý) deň omeškania.
   5. V prípade, ak Zhotoviteľ poruší ktorúkoľvek povinnosť v zmysle bodu 2.4 a/alebo 18.2 tejto Zmluvy, má Objednávateľ právo na zmluvnú pokutu od Zhotoviteľa vo výške 3 000,- Eur za každé jednotlivé porušenie povinnosti.
   6. V prípade omeškania Objednávateľa so splnením peňažného záväzku alebo jeho časti, má Zhotoviteľ právo v súlade s **§ 369a Obchodného zákonníka, v znení zákona č. 9/2013 Z. z.** uplatniť si z nezaplatenej sumy úroky z omeškania v sadzbe podľa **Nariadenia vlády SR č. 21/2013 Z.z**.
   7. Celková suma všetkých zmluvných pokút a úrokov z omeškania, ktoré bude Zhotoviteľ alebo Objednávateľ povinný zaplatiť podľa tejto Zmluvy o dielo, neprekročí **100 %** z ceny Diela vrátane DPH.
   8. Zaplatením zmluvnej pokuty nie je dotknutý nárok Zmluvných strán na náhradu škody spôsobenú porušením povinností, na ktorú sa vzťahuje zmluvná pokuta, a to aj vo výške ktorá prevyšuje výšku dohodnutej zmluvnej pokuty.
   9. V prípade ak si Objednávateľ uplatní zmluvnú pokutu podľa tejto **Zmluvy o dielo**, bude mať Objednávateľ právo započítať ju voči pohľadávke Zhotoviteľa voči Objednávateľovi.
   10. V prípade ak dôjde k omeškaniu v súlade s bodmi **19.1, 19.2 a 19.3** tohto článku Zmluvy o dielo v troch rozdielnych prípadoch počas platnosti a účinnosti tejto Zmluvy o dielo, bez ohľadu nato či pôjde omeškanie s odovzdaním tej istej časti Diela alebo rozdielnej časti Diela, bude takéto konanie podstatným porušením Zmluvy o dielo, pri ktorom je Objednávateľ oprávnený odstúpiť od **Zmluvy o dielo**.
9. ZMENY DIELA A ZMENY ZMLUVY
   1. Zmena Zmluvy o dielo sa vykoná prostredníctvom obojstranne podpísaného písomného dodatku k Zmluve o dielo.
   2. Objednávateľ je oprávnený v odôvodnených prípadoch v súlade s § 18 ZVO písomne navrhnúť zmeny Diela alebo jeho častí, jeho doplnenie alebo rozšírenie.
   3. Akúkoľvek inú zmenu Zmluvy o dielo možno uskutočniť formou písomného dodatku podpísaného štatutárnymi zástupcami oboch Zmluvných strán.
10. UKONČENIE ZMLUVY
    1. Táto Zmluva o dielo zaniká:
       1. uplynutím doby, na ktorú bola uzavretá,
       2. písomnou dohodou Zmluvných strán,
       3. odstúpením od Zmluvy o dielo.
    2. Pokiaľ bude táto Zmluva o dielo predčasne ukončená dohodou Zmluvných strán, tvorí stanovenie spôsobu vysporiadania vzťahov vzniknutých na základe tejto Zmluvy o dielo podstatnú náležitosť dohody o ukončení účinnosti tejto Zmluvy o dielo. V rámci tejto dohody sa vysporiada aj udelenie licencií k odovzdaným častiam Diela alebo Dielu celému a jeho súčastí v súlade **s čl. 11 Zmluvy o dielo**.
    3. Odstúpiť od Zmluvy o dielo je možné z dôvodov podstatného porušenia zmluvných povinností druhou Zmluvnou stranou, nepodstatného porušenia zmluvných povinností druhou Zmluvnou stranou v prípadoch, ak to umožňuje zákon alebo táto Zmluva o dielo, a tiež z dôvodov stanovených v tejto Zmluve o dielo alebo v zákone (medzi inými v zmysle § 19 ods. 3 ZVO alebo § 15 ods. 1 Zákona o registri partnerov verejného sektora). Odstúpenie od Zmluvy o dielo musí byť v písomnej forme, riadne odôvodnené a doručené na adresu druhej Zmluvnej strany.
    4. V prípade podstatného porušenia Zmluvy o dielo je Zmluvná strana oprávnená od Zmluvy o dielo odstúpiť bez zbytočného odkladu po tom, ako sa o tomto porušení dozvedela. Zmluvné strany sa osobitne dohodli, že porušenie Zmluvy o dielo je podstatné:
       1. Ak je ako podstatné porušenie povinností označené v Zmluve o dielo alebo v jej prílohách;
       2. Omeškanie Zhotoviteľa so zhotovením Diela podľa tejto Zmluvy o dielo viac ako o 30 dní;
       3. Porušenie ktorejkoľvek povinnosti Zhotoviteľa podľa článku 10 a/alebo článku 11 tejto Zmluvy o dielo, najmä porušenie povinnosti odovzdať Objednávateľovi Vytvorený zdrojový kód, alebo porušenie povinnosti Zhotoviteľa udeliť Objednávateľovi licenciu podľa tejto Zmluvy o dielo na používanie autorského diela Poskytovateľa alebo Preexistentného SW podľa podmienok uvedených v tejto Zmluve o dielo;
       4. Existencia akýchkoľvek právnych vád zhotoveného Diela podľa tejto Zmluvy o dielo;
       5. Porušenie povinností mlčanlivosti a ochrany Dôverných informácií a/alebo  osobných údajov podľa článku 12 tejto Zmluvy o dielo;
       6. Iné porušenie povinností, než je porušenie uvedené vyššie v tomto bode Zmluvy o dielo, a s ktorým táto Zmluva o dielo spája vznik nároku na zmluvnú pokutu;
       7. Iné porušenie tejto Zmluvy takého charakteru, že strana porušujúca Zmluvu o dielo vedela v čase uzavretia Zmluvy o dielo alebo v tomto čase bolo rozumné predvídať s prihliadnutím na účel Zmluvy o dielo, ktorý vyplynul z jej obsahu alebo z okolností, za ktorých bola Zmluva o dielo uzavretá, že druhá Zmluvná strana nebude mať záujem na plnení povinností pri takom porušení Zmluvy o dielo
    5. V prípade nepodstatného porušenia Zmluvy o dielo je Zmluvná strana oprávnená odstúpiť od Zmluvy o dielo, ak strana, ktorá je v omeškaní s plnením svojej povinnosti, nesplní svoju povinnosť ani v dodatočnej primeranej lehote, ktorá jej na to bola poskytnutá v písomnej výzve, ktorá však nesmie byť kratšia ako 10 pracovných dní. To isté platí, ak Zmluvná strana ktorá spôsobila vznik protiprávneho stavu, tento stav neodstráni ani v dodatočnej primeranej lehote, ktorá jej bola na to poskytnutá v písomnej výzve, ktorá však nesmie byť kratšia ako 10 pracovných dní.
    6. Pre prípady ukončenia Zmluvy o dielo v zmysle tohto článku platí, že Zmluvná strana, ktorá odstúpila od Zmluvy o dielo si ponechá plnenia už odovzdané (akceptované) do momentu účinnosti ukončenia Zmluvy o dielo, ak takéto plnenie má zrejme vzhľadom na svoju povahu pre oprávnenú stranu hospodársky význam bez zvyšku plnenia, pri ktorom nastalo omeškanie, napr. sú objektívne použiteľné za účelom pokračovania dodávky Diela, alebo sa jedná o samostatne funkčnú časť Diela. V takomto prípade vzniká druhej Zmluvnej strane nárok na dohodnutú pomernú časť ceny za Dielo zodpovedajúcu cene tých častí Diela, ktoré si oprávnená strana ponechala.
    7. Ukončením tejto Zmluvy o dielo nie je dotknutý nárok na náhradu škody vzniknutej porušením tejto Zmluvy o dielo, nároku na zaplatenie zmluvnej pokuty, ktorý vznikol do účinnosti odstúpenia. Ukončenie Zmluvy o dielo nemá vplyv na ustanovenia, ktoré vzhľadom na ich povahu majú trvať aj po skončení Zmluvy o dielo, najmä ustanovenia o povinnosti mlčanlivosti, komunikácii a riešení sporov.
    8. V prípade odstúpenia od Zmluvy o dielo sú Zmluvné strany oprávnené ponechať si plnenia akceptované do momentu účinnosti odstúpenia od Zmluvy o dielo aj v iných prípadoch ako podľa bodu 21.7 tohto článku Zmluvy o dielo.
11. VYŠSIA MOC
    1. Okolnosťami vyššej moci sa rozumejú okolnosti vylučujúce zodpovednosť podľa § 374 Obchodného zákonníka, ktoré vznikli po nadobudnutí účinnosti Zmluvy o dielo. Za prípady vyššej moci sa však nepovažuje omeškanie dodávky zo strany subdodávateľa.
    2. Zmluvné strany sú oslobodené od zodpovednosti za čiastočné alebo úplné nesplnenie zmluvných povinností v prípadoch vyššej moci a jej priamych a nepriamych následkov. Pokiaľ účinky vyššej moci netrvajú dlhšie ako dva (2) mesiace, Zmluvné strany sú povinné dodržať Zmluvu o dielo, pričom sa dodacie a iné lehoty predlžujú o dobu trvania vyššej moci.
    3. V prípade vyššej moci sú Zmluvné strany povinné bez zbytočného odkladu sa písomne informovať o vzniku vyššej moci a preukázať povahu okolností podľa § 374 Obchodného zákonníka, a to najneskôr do desiatich (10) dní od vzniku takých okolností. V prípade nedodržania povinnosti podľa predchádzajúcej vety tohto bodu Zmluvy o dielo nemajú Zmluvné strany právo odvolávať sa na vyššiu moc. Zmluvné strany sú povinné bez zbytočného odkladu sa písomne informovať o skončení trvania okolností vyššej moci podľa tohto článku Zmluvy, a to najneskôr do desiatich (10) dní od vzniku takých okolností.
12. RIADENIE PROJEKTU
    1. Návrh Projektového plánu bude Objednávateľovi predložený do dvadsiatich (20) pracovných dní od uzatvorenia Zmluvy o dielo, ako súčasť úvodnej správy podľa bodu 7.2 tejto Zmluvy o dielo. Projektový plán musí byť spracovaný v súlade s podmienkami určenými v tejto Zmluve o dielo podľa článku 1.1. n). Po zapracovaní prípadných pripomienok Oprávnenej osoby Objednávateľa bude Projektový plán predložený na odsúhlasenie Riadiacemu výboru. Riadiaci výbor tento dokument schváli/neschváli do desiatich (10) pracovných dní od predloženia. Po schválení sa Projektový plán stáva účinným a záväzným pre riadenie Projektu. V prípade, pokiaľ z akéhokoľvek dôvodu nedôjde k dohode a k prijatiu Projektového plánu Riadiacim výborom ani do štyridsiatich (40) pracovných dní od uzatvorenia tejto Zmluvy o dielo, budú o riešení vzniknutej situácie v dobrej viere rokovať štatutárni zástupcovia Zmluvných strán. Pokiaľ ani následne nedôjde k dohode a k prijatiu Projektového plánu ani do šesťdesiatich (60) pracovných dní od uzatvorenia tejto Zmluvy o dielo, je Objednávateľ oprávnený od tejto Zmluvy o dielo odstúpiť.
    2. Projektové riadenie bude definované v dokumente Projektový plán ako kapitola Plán riadenia Projektu. Plán riadenia projektu musí byť spracovaný v súlade s podmienkami určenými v tejto Zmluve o dielo.
    3. Schvaľovanie projektových dokumentov v ďalších etapách podlieha Riadeniu projektu.
    4. Najvyšším rozhodovacím orgánom Projektu bude Riadiaci výbor (Steering committee). Členmi Riadiaceho výboru budú zástupcovia Objednávateľa a zástupcovia Zhotoviteľa, pričom základnými členmi sú oprávnené osoby definované podľa Čl. 15.1. Kompletné zloženie Riadiaceho výboru musí byť schválené oboma Zmluvnými stranami do desiatich (10) pracovných dní od podpisu tejto Zmluvy o dielo.
    5. Úlohou Riadiaceho výboru je vytvárať podmienky pre úspešnú realizáciu jednotlivých častí Projektu. Riadiaci výbor prerokúva záležitosti a prijíma svoje rozhodnutia v súlade s ďalej stanovenými podmienkami.
    6. Riadiaci výbor schvaľuje všetky zmeny Projektového plánu, ktoré v priebehu Projektu navrhnú Zmluvné strany.
    7. Medzi základné kompetencie Riadiaceho výboru patrí:
       1. prerokovanie a riešenie podnetov zo strany Projektových manažérov podľa bodov 23.8 a 23.9 Zmluvy o dielo,
       2. riešenie krízových situácií Projektu presahujúcich kompetencie Projektových manažérov podľa bodov 23.8 a 23.9 Zmluvy o dielo,
       3. prijímanie opatrení na zníženie možných rizík Projektu alebo vyriešenie vzniknutých problémov,
       4. kontrolovanie a sledovanie správ o plnení Zmluvy o dielo, kvalite a postupe plnenia Zmluvy o dielo, plnenia cieľov a harmonogramov, ktoré sú uvedené v Cieľovom koncepte,
       5. predkladanie štatutárnym orgánom Zmluvných strán na rozhodnutie situácie, ktoré presahujú právomoci Riadiaceho výboru (najmä podpisy zmlúv, zmeny zmlúv, výnimočné situácie, nemožnosť prijať rozhodnutie),
       6. odsúhlasenie Akceptačného protokolu ako výsledku Akceptačného procesu,
       7. ukladanie úloh svojim členom, ktorí z titulu ich funkcií v organizačnej štruktúre Zmluvných strán môžu podporiť realizáciu plnenia,
       8. ďalšie kompetencie podľa Plánu riadenia Projektu.
    8. Najvyšším výkonným orgánom pre riadenie Projektu je Projektový manažér na strane Objednávateľa a Projektový manažér na strane Zhotoviteľa. Projektový manažér zodpovedá za metodické riadenie v rámci Projektu a kontrolu osôb uskutočňujúcich práce a plnenia za príslušnú Zmluvnú stranu, komunikáciu medzi Zmluvnými stranami a za odbornú a včasnú realizáciu plnení predmetu Zmluvy o dielo a jej častí.
    9. Projektoví manažéri sú oprávnení a povinní vzájomne komunikovať, definovať a riešiť všetky problémy, ktoré vzniknú v priebehu realizácie Projektu, predkladať druhej Zmluvnej strane požiadavky a vyjadrovať sa k požiadavkám a návrhom druhej Zmluvnej strany. Projektoví manažéri sú povinní riadiť Projekt v súlade s procesmi a procedúrami projektového riadenia definovanými na úrovni Projektu, najmä pravidlá pre riadenie dokumentácie, pravidlá komunikácie, eskaláciu a reporting, procedúry pre riadenie kvality, zmien, rizík a výnimočných udalostí.
    10. Bezprostredne organizačne a kompetenčne pod Projektovým manažérom na strane Objednávateľa sú v rámci projektového tímu garanti, ako kontaktné osoby a nositelia informácií pre jednotlivé čiastkové odvetvia. Garanti sú zodpovední za kontrolu dodávok pre konkrétnu oblasť dodávky a dávajú Projektovým manažérom odporúčania a vyjadrenia k Akceptačnému procesu.
    11. Minimálne raz za 2 týždne sa uskutoční v sídle Objednávateľa alebo prostredníctvom videokonferencie pravidelné riadiace stretnutie za účasti Projektových manažérov a ďalších prizvaných osôb, na ktorom sa zhodnotí doterajší postup v Projekte a dohodne sa postup na nadchádzajúce obdobie dvoch týždňov. Okrem toho je možné na požiadanie Objednávateľa uskutočniť mimoriadne riadiace stretnutie. Z riadiacich stretnutí sa budú vyhotovovať Priebežné správy podľa bodu 7.3 Zmluvy o dielo, ktoré budú uchovávané podľa pravidiel manažmentu dokumentácie ako súčasti Projektového plánu.
    12. Projektový manažér na strane Zhotoviteľa je povinný v stanovených termínoch, minimálne však 1x za mesiac, informovať o stave Projektu Riadiaci výbor. Významné zmeny stavu Projektu, ktoré majú dopad na plynulosť a nerušené realizovanie Projektu a jeho výsledkov, budú Projektovými manažérmi oznamované Riadiacemu výboru bez zbytočného odkladu, najneskôr však do konca pracovného dňa nasledujúceho po ich zistení.
    13. Prípadné nezhody na úrovni Projektových manažérov má každá strana právo eskalovať v súlade s eskalačnými pravidlami Projektového plánu.
    14. Problémy spojené s vykonávaním Projektu a najmä vzájomných práv a povinnosti podľa Zmluvy o dielo, budú najprv predložené Projektovým manažérom jednej Zmluvnej strany Projektovému manažérovi druhej Zmluvnej strany vo forme písomného hlásenia problému. Ak bola vytvorená projektová databáza, môže byt’ hlásenie problému predložené aj prostredníctvom tejto databázy, ktorá bude uložená na vopred označenom, obom Zmluvným stranám dostupnom elektronickom úložisku dát.
    15. V prípade, že Projektoví manažéri nie sú schopní dospieť k rozhodnutiu do piatich (5) pracovných dní po obdŕžaní hlásenia o probléme, Projektoví manažéri predložia problém Riadiacemu výboru v písomnej forme v podobe hlásenia problému. Riadiaci výbor vyvinie po dobu najmenej piatich (5) pracovných dní od doručenia písomného hlásenia problému všetko primerané úsilie na vyriešenie problému. V ďalšom procese riešenia problému budú Zmluvné strany postupovať v súlade s eskalačnými pravidlami popísanými v Projektovom pláne.
    16. Všetky rozhodnutia prijaté ako súčasť tohto postupu riešenia sporov budú zdokumentované v písomnej forme a podpísané zástupcami oboch Zmluvných strán v orgáne Projektu, ktorý prijal rozhodnutie.
    17. V prípade akýchkoľvek námietok k obsahu zápisov alebo úkonov realizovaných na projektovej úrovni je Zmluvná strana povinná vzniesť bezodkladne po ich predložení alebo vykonaní, inak sa na neskoršie námietky nebude prihliadať.
13. ZÁVEREČNÉ USTANOVENIA
    1. Práva a povinnosti Zmluvných strán neupravené touto Zmluvou o dielo sa riadia platnou legislatívou Slovenskej republiky, najmä Obchodným zákonníkom. Zmluva o dielo sa riadi právnym poriadkom Slovenskej republiky.
    2. Táto Zmluva o dielo je povinne zverejňovanou Zmluvou o dielo v zmysle § 5a zákona o slobodnom prístupe k informáciám. Zmluvné strany berú na vedomie a súhlasia, že táto Zmluva bude zverejnená v Centrálnom registri zmlúv (ďalej len „**register**“), ktorý vedie Úrad vlády Slovenskej republiky v elektronickej podobe. Zmluva o dielo nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia v registri.
    3. Zhotoviteľ sa zaväzuje postupovať v súlade s právnymi predpismi platnými v Slovenskej republike (napr. Zákonník práce, zákon o nelegálnej práci, zákon o cezhraničnej spolupráci pri vysielaní zamestnancov na výkon prác pri poskytovaní služieb, zákon o ochrane osobných údajov, nariadenie GDPR, predpisy o kybernetickej bezpečnosti a pod.) a tiež mať splnené všetky povinnosti vyplývajúce z platnej legislatívy, ktoré podmieňujú uzavretie Zmluvy o dielo (napr. registrácia v registri partnerov verejného sektora a pod.) a v prípade, že Objednávateľovi vzniknú v dôsledku porušenia týchto predpisov zo strany Zhotoviteľa akékoľvek škody, výdavky alebo mu budú uložené sankcie, tieto sa Zhotoviteľ zaväzuje v plnom rozsahu Objednávateľovi zaplatiť. Zmluvné strany sa dohodli, že Objednávateľ je oprávnený započítať tieto výdavky voči pohľadávkam Zhotoviteľa.
    4. Ak sa preukáže, že niektoré z ustanovení tejto Zmluvy o dielo (alebo jeho časť) je neplatné a/alebo neúčinné a dôvod tejto neplatnosti sa nevzťahuje na celú Zmluvu o dielo, nemá takáto neplatnosť a/alebo neúčinnosť za následok neplatnosť a/alebo neúčinnosť ďalších ustanovení Zmluvy o dielo alebo samotnej Zmluvy o dielo. V takomto prípade sa obe Zmluvné strany zaväzujú bez zbytočného odkladu nahradiť takéto ustanovenie (jeho časť) novým tak, aby bol zachovaný účel a ekonomický cieľ, sledovaný uzavretím tejto Zmluvy o dielo a dotknutým nahrádzaným ustanovením.
    5. Zmluvné strany sa zaväzujú, že akékoľvek spory vyplývajúce z tejto Zmluvy o dielo budú prednostne riešené dohodou. V prípade, ak nedôjde k dohode, Zmluvné strany vyhlasujú, že všetky spory vyplývajúce z tejto Zmluvy o dielo bude rozhodovať príslušný súd Slovenskej republiky v zmysle platných právnych predpisov Slovenskej republiky.
    6. Zmluvu o dielo bude možné meniť a/alebo dopĺňať len písomnými, postupne číslovanými dodatkami, schválenými obidvoma Zmluvnými stranami, ktoré tvoria neoddeliteľnú súčasť tejto Zmluvy o dielo.
    7. Zhotoviteľ prehlasuje, že sa oboznámil s Protikorupčným programom LPS SR, š. p., ktorý je zverejnený na www.lps.sk, deklaruje dodržiavanie etických zásad a zaväzuje sa ich dodržiavať. V prípade porušenia etických zásad zverejnených v Protikorupčnom programe LPS SR, š. p. je Objednávateľ oprávnený odstúpiť od Zmluvy o dielo.
    8. Zmluvné strany vyhlasujú, že si Zmluvu o dielo pred jej podpisom prečítali, jej obsahu porozumeli, že bola uzavretá po vzájomnej dohode a na základe ich slobodnej vôle, nie v tiesni a za nápadne nevýhodných podmienok a na znak súhlasu ju vlastnoručne podpisujú.
    9. Táto Zmluva o dielo je vyhotovená v 4 (štyroch) rovnopisoch s platnosťou originálu, z ktorých každá Zmluvná strana obdrží dve vyhotovenia.
    10. Neoddeliteľnou súčasťou tejto Zmluvy o dielo sú nasledovné prílohy:
        1. **Príloha č. 1:** Špecifikácia Diela.
           * príloha č. 1 A: Technická špecifikácia Objednávateľa
           * príloha č. 1 B: Návrh riešenia Zhotoviteľa
        2. **Príloha č. 2:** Doba plnenia Diela, časový harmonogram
        3. **Príloha č. 3:** Rozpočet a harmonogram fakturačných míľnikov

* príloha č. 3 A: Rozpočet
* príloha č. 3 B: Harmonogram fakturačných míľnikov
* príloha č. 3 C: Detailný rozpad ceny použitý Zhotoviteľom pre Licencie a cloudové služby
  + 1. **Príloha č. 4:** Zoznam subdodávateľov
    2. **Príloha č. 5** – Kategorizácia vád, lehoty na ich odstránenie
    3. **Príloha č. 6:** Licenčné podmienky výrobcu softvéru.
    4. **Príloha č. 7**: Podmienky poskytovania vzdialeného prístupu
    5. **Príloha č. 8** - Minimálne kvalifikačné požiadavky na kľúčových expertov, ich zoznam a preukázaná kvalifikácia
    6. **Príloha č. 9** – Bezpečnostné štandardy
    7. **Príloha č**. 10 – Návrh servisnej zmluvy
  1. Zmluvné strany týmto vyhlasujú, že obsah Zmluvy o dielo im je známy, predstavuje ich vlastnú slobodnú a vážnu vôľu, je vyhotovený v správnej forme, a že tomuto obsahu aj právnym dôsledkom porozumeli a súhlasia s nimi, na znak čoho pripájajú svoje vlastnoručné podpisy.

V Bratislave dňa \_\_.\_\_.\_\_\_\_

|  |  |
| --- | --- |
| **Objednávateľ:** | **Zhotoviteľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **[obstarávateľ]**  Meno:  Funkcia: | **[zhotoviteľ]**  Meno:  Funkcia: |

## **Príloha č. 1 - Špecifikácia Diela.**

* + - * príloha č. 1 A: Technická špecifikácia Objednávateľa tvorí ČASŤ B súťažných podkladov vo Verejnom obstarávaní
      * príloha č. 1 B: Návrh riešenia Zhotoviteľa predložený vo Verejnom obstarávaní v jeho ponuke (predkladá Zhotoviteľ)

## **Príloha č. 2 - Doba plnenia Diela, časový harmonogram**

Príloha tvorí rozpad Etáp projektu na jednotlivé Procesy projektu spolu s časovým harmonogramom, pričom uvedené Doby plnenia sú pre Zhotoviteľa záväzné. Predkladá zhotoviteľ vo verejnom obstarávaní vo svojej ponuke.

## **Príloha č. 3 - Rozpočet a harmonogram fakturačných míľnikov**

* + - príloha č. 3 A: Rozpočet

**Príloha bude doplnená na základe uchádzačom predloženej ponuky** **vo Verejnom obstarávaní**

* + - príloha č. 3 B: Harmonogram fakturačných míľnikov

K plneniu Platobného míľnika bude dochádzať až po tom, ako dôjde k Akceptácii všetkých čiastkových plnení Etáp a predložení, schválení a podpise všetkých požadovaných dokumentov Etáp predchádzajúcich uvedenému Platobnému míľniku podľa Prílohy č. 2 tejto Zmluvy o dielo. **Prílohu vyplní uchádzač pri predložení ponuky** **vo Verejnom obstarávaní**

|  |  |  |  |
| --- | --- | --- | --- |
| **Etapa** | **Celková cena v EUR bez DPH** | **Celková cena v EUR s DPH** | **Podiel z celkovej ceny diela** |
| 1. Definícia projektu |  |  | 5 % |
| 2. Analýza a dizajn |  |  | 15 % |
| 3. Implementácia a testovanie |  |  | 50 % |
| 4. Uvedenie do prevádzky |  |  | 30 % |

* + - príloha č. 3 C: Detailný rozpad ceny použitý Zhotoviteľom pre licencie, cloudové služby

**Príloha bude doplnená na základe uchádzačom predloženej ponuky** **vo Verejnom obstarávaní**

(uvedené musia byť minimálne počty, ceny a časový rámec využitia dodaných licencií)

## **Príloha č. 4 – Zoznam subdodávateľov**

**Zhotoviteľ:**

Obchodné meno/Názov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sídlo/miesto podnikania: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zhotoviteľ v rámci plnenia Zmluvy o dielo plánuje využiť nasledujúcich subdodávateľov:

|  |  |  |  |  |
| --- | --- | --- | --- | --- |
| **Obchodné meno/Názov** | **Sídlo/miesto podnikania** | **IČO** | **Osoba oprávnená konať**  **za subdodávateľa**  **(meno a priezvisko, adresa pobytu, dátum narodenia)** | **Podiel zákazky, ktorý má Zhotoviteľ v úmysle zadať subdodávateľovi vrátane uvedenia predmetu plnenia**  **(podiel v %)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

V .................., dňa ..................

................................................

Titul, meno a priezvisko – funkcia

## **Príloha č. 5 – Kategorizácia vád, lehoty na ich odstránenie**

**Vadou Diela** je taký stav Informačného systému, v ktorom Informačný systém čo i len sčasti nespĺňa dohodnutú funkčnosť Diela v zmysle Prílohy č. 1 tejto Zmluvy o dielo a tým nenapĺňa účel a cieľ tejto Zmluvy o dielo, a to z dôvodov, za ktoré zodpovedá Zhotoviteľ. Zhotoviteľ zodpovedá za Vady Diela v čase jeho odovzdania Objednávateľovi a za vady, ktoré sa vyskytnú na Diele počas záručnej doby v súlade s článkom 8 Zmluvy o dielo. Vady Diela sú kategorizované nasledovne:

**a) Vada prvej úrovne (A)**“ je vada, ktorá spôsobuje tak závažné problémy, že Objednávateľ nemôže Dielo alebo jeho časť používať alebo ovládať, resp. ide o vady jeho bezpečnosti; Vady prvej úrovne (A) by spôsobili veľkú stratu alebo úplné znemožnenie samotnej podstaty využitia Programového vybavenia alebo by spôsobili, že by Programové vybavenie bolo nebezpečné, alebo že sa Dielo alebo iné informačné systémy Objednávateľa zastavia alebo poškodia. Vadou prvej úrovne (A) je aj to, že Programové vybavenie nie je schopné spracovať bežnú prevádzkovú záťaž, ktorá je špecifikovaná v **Prílohe č. 1 A.** Lehota na odstránenie je do 1 pracovného dňa. Ak sa vada vyskytne počas akceptačných testov, ďalšie akceptačné testy musia byť pozastavené, dokiaľ nie je vada odstránená, alebo ďalšie fungovanie softvéru nemôže byť rozumne zaručené.

**b)** „**Vada druhej úrovne (B)**“ je vada, ktorá, ak nie je opravená, by vážne ohrozovala ďalšiu prevádzku iných častí softvéru Informačného systému Objednávateľa. Vada druhej úrovne (B) by zapríčinila, že by neboli podporované niektoré časti funkcií Programového vybavenia bez rozumnej náhrady. Takouto vadou je aj neschopnosť spracovať maximálnu možnú prevádzkovú záťaž, ktorá je špecifikovaná v **Prílohe č. 1 A.** Lehota na odstránenie je do 2 pracovných dní.

c) „**Vada tretej úrovne (C)**“ je vada, ktorá nie je Vadou prvej úrovne (A) ani Vadou druhej úrovne (B), najmä vada, ktorá sa prejaví iba niekedy. Za bežných podmienok by nebola stratená žiadna dôležitá funkcia Programového vybavenia alebo by bolo možné pre jej prekonanie nájsť rozumnú al­ternatívu. Táto vada by neohrozila prevádzku Informačného systému Objednávateľa s reálnymi dátami. Lehota na odstránenie je do 5 pracovných dní.

## **Príloha č. 6: Licenčné podmienky výrobcu softvéru.**

**Prílohu predloží uchádzač pri predložení ponuky vo Verejnom obstarávaní**

## **Príloha č. 7 - Podmienky poskytovania vzdialeného prístupu**

**I.**

**Predmet služby**

1. Predmetom služby je poskytnúť Poskytovateľovi vzdialený prístup cez verejnú sieť Internet do počítačovej siete Objednávateľa za účelom plnenia tejto Zmluvy o dielo.
2. Vzdialený prístup je realizovaný ako SW prístup z počítača Zhotoviteľa cez verejnú sieť Internet do interných sietí Objednávateľa. Vzhľadom na povahu prenosového média, t.j. siete Internet ide o službu negarantovanú, čo sa týka dostupnosti a prenosových vlastností.

**II.**

**Podmienky poskytovania vzdialeného prístupu**

1. Vzdialený prístup je poskytovaný len na dohodnutú dobu a na jednu pracovnú stanicu.
2. Pre zabezpečenie vzdialeného prístupu Objednávateľ zabezpečí:
3. software VPN klient
4. návod ako software nainštalovať a nakonfigurovať
5. postup pre realizáciu vzdialeného pripojenia do siete Objednávateľa
   1. Zhotoviteľovi budú sprístupnené nasledovné zdroje:
      1. prístup na zariadenia, ku ktorým je prístup Zhotoviteľa potrebný pre účely zhotovenia Diela podľa tejto Zmluvy o dielo.
   2. V prípade, ak Poskytovateľ bude požadovať zmenu zdrojov, o zmenu požiada e-mailom prostredníctvom kontaktných osôb uvedených v bode 7. článku III tejto prílohy.

**III.**

**Postup pri pripojení a po odpojení**

1. Zhotoviteľ e-mailom požiada Objednávateľa o aktiváciu vzdialeného prístupu. Mail musí byť odosielaný z jednej z uvedených kontaktných adries a je adresovaný na kontaktnú osobu uvedenú v bode 7. tohto článku a kópia na osobu uvedenú v bode 7. tohto článku ako osobu oprávnenú konať počas neprítomnosti kontaktnej osoby.
2. Objednávateľ potvrdí prijatie a schválenie žiadosti telefonicky zároveň s poskytnutím jednorazových prístupových údajov.
3. Akákoľvek komunikácia podľa tejto Zmluvy o dielo pri realizácii vzdialeného prístupu bude prebiehať medzi kontaktnými osobami uvedenými v bode 7. tohto článku.
4. Predmet správy je „Žiadosť o pripojenie“. Telo správy musí obsahovať: dátum pripojenia, čas odkedy sa žiada pripojenie, čas kedy sa pripojenie má ukončiť, dôvod na pripojenie (oprava, kto ju žiadal, update, predpokladané práce atď.).
5. Ukončenie prác Zhotoviteľ oznámi kontaktnej osobe Objednávateľa. Ak Zhotoviteľ zistí, že nestihne za požadovaný čas vykonať prácu, požiada telefonicky o predĺženie pripojenia. Ak Zhotoviteľ skončí prácu skôr, požiada telefonicky o odpojenie. Pokiaľ vyprší čas požadovaný na práce a Zhotoviteľ neoznámil ukončenie prác ani nepožiadal o predĺženie požadovanej doby, Objednávateľ vzdialený prístup odpojí.
6. Po skončení pripojenia pošle Zhotoviteľ mail s predmetom „Vykonané práce“ – identifikátor zaslaný Objednávateľom. V tele správy popíše, aké činnosti a v ktorej oblasti v rámci poskytnutého prístupu vykonal.

Záznam musí obsahovať najmä:

* meno Zhotoviteľa a zodpovednej osoby/osôb,
* popis zistení a vykonaných aktivít zo strany Zhotoviteľa.

1. Kontaktné osoby sú:

A) zo strany Zhotoviteľa:

..................................

..................................

..................................

B) zo strany Objednávateľa:

..................................

..................................

..................................

**IV.**

**Ochrana dôverných informácií**

1. Poskytovateľ si je vedomý toho, že v rámci plnenia tejto Zmluvy o dielo môžu jeho zamestnanci získať vedomou činnosťou alebo chybou Poskytovateľa prístup k dôverným informáciám Objednávateľa.
2. Všetky dôverné informácie sú majetkom Objednávateľa a Poskytovateľ vyvinie pre zachovanie ich dôvernosti a pre ich ochranu rovnaké úsilie, ako keby sa jednalo o jeho vlastné dôverné informácie. S výnimkou rozsahu, ktorý je nutný pre spoluprácu, čo je dôvodom uzavretia tejto Zmluvy o dielo, sa obidve strany zaväzujú neduplikovať žiadnym spôsobom dôverné informácie druhej strany, neposkytnúť ich tretej strane ani svojim vlastným zamestnancom a zástupcom s výnimkou tých, ktorí s nimi potrebujú byť oboznámení, aby mohli plniť túto Zmluvu o dielo. Poskytovateľ sa zaväzuje nepoužiť dôverné informácie inak, než za účelom plnenia tejto Zmluvy o dielo.
3. Ak sa Zmluvné strany nedohodnú výslovne písomnou formou inak, považujú sa za dôverné implicitne všetky informácie, ktorú sú alebo by mohli byť súčasťou obchodného tajomstva, t. j. napríklad, ale nie len: popisy alebo časti popisov technologických procesov a vzorcov, technických vzorcov a technického know-how, informácie o prevádzkových metódach, procedúrach a pracovných postupoch, obchodné alebo marketingové plány, koncepcie a stratégie alebo ich časti, ponuky, kontrakty, zmluvy, dohody alebo iné dojednania s tretími stranami, informácie o výsledkoch hospodárenia, o vzťahoch s obchodnými partnermi, o pracovnoprávnych otázkach a všetky ďalšie informácie, ktorých zverejnenie Poskytovateľom by Objednávateľovi mohlo spôsobiť škodu.
4. Pokiaľ sú dôverné informácie poskytované v písomnej podobe alebo vo forme textových súborov na počítačových médiách, je Objednávateľ povinný upozorniť Poskytovateľa na dôvernosť takéhoto materiálu jeho vyznačením.
5. Bez ohľadu na vyššie uvedené ustanovenia tohto článku sa za dôverné nepovažujú informácie, ktoré:
   1. sa stali verejne známymi bez toho, aby to zavinil zámerne alebo nedopatrením Poskytovateľ
   2. mal Poskytovateľ legálne k dispozícii pred uzatvorením tejto Zmluvy o dielo
   3. sú výsledkom postupov, pri ktorých k nim Poskytovateľ dospeje nezávisle a je to schopný doložiť svojimi záznamami alebo dôvernými informáciami tretej strany
   4. po podpise tejto Zmluvy o dielo poskytne Poskytovateľovi tretia osoba, ktorá takého informácie pritom nezíska priamo ani nepriamo od objednávateľa.

**V.**

**Povinnosti a práva Poskytovateľa**

1. Zhotoviteľ bude vzdialený prístup používať výhradne k prístupu k aplikáciám a databázam súvisiacich s plnením tejto Zmluvy o dielo.
2. Zhotoviteľ nebude vykonávať žiadne zásahy do konfigurácie operačného systému Objednávateľa. Na základe zadania Zhotoviteľa toto bude vykonávať iba Objednávateľ.
3. Zhotoviteľ bude zachovávať obecné pravidlá bezpečnosti IT, predovšetkým udržiavať v tajnosti prístupové kontá a heslá a neposkytovať ich tretím stranám, používať antivírovú ochranu a o všetkých bezpečnostných incidentoch okamžite informovať Objednávateľa.

**VI.**

**Povinnosti a práva Objednávateľa**

1. Objednávateľ je povinný zabezpečiť potrebnú súčinnosť pri realizácii vzdialeného prístupu. Ide hlavne o pridelenie potrebných prístupových práv, poskytnutie platných prístupových údajov (meno, heslo) potrebných na vykonanie zásahu, zabezpečiť správneho fungovanie systémov, , ako aj správne nastavenie a fungovanie firewallov a prepojení na iné systémy.
2. Objednávateľ môže celú komunikáciu a všetky činnosti vykonávané prostredníctvom vzdialeného prístupu monitorovať a následne zaznamenávať.
3. Objednávateľ si vyhradzuje právo z bezpečnostných dôvodov nepovoliť vzdialený prístup, vrátane prerušenia existujúceho spojenia.

## **Príloha č. 8 - Minimálne kvalifikačné požiadavky na kľúčových expertov, ich zoznam a preukázaná kvalifikácia**

*Bude doplnené na základe finálnych podmienok účasti, ktoré budú súčasťou súťažných podkladov a ponuky uchádzača*

## **Príloha č. 9 – Bezpečnostné štandardy**

Príloha „Podmienky pre zaistenie bezpečnosti a ochrany zdravia pri práci, ochrany pred požiarmi a vstupného režimu osôb a vozidiel“

Požiadavky na systém a opatrenia v oblasti Kybernetickej bezpečnosti a požiadavky kybernetickej bezpečnosti na cloudovú službu sú súčasťou Prílohy č. 1 A.

**Príloha č**. 10 – Návrh servisnej zmluvy

*Samostatne oddeliteľná príloha zmluvy o dielo*